Na pomolu nova afera sa aflatoksinom - Bizlife.rs\nNa pomolu nova afera sa aflatoksinom\n23:30 Novi Sad, 16/05/2013\nPokrajinski zavod za poljoprivredu objavio je rezultate analiza mleka koje pokazuju da u je većini uzoraka prisustvo aflatoksina veće od evropskog standarda od 0,05 mikrograma, dok većina zadovoljava kriterijum od 0,5 mikrograma po kilogramu, koji u Srbiji važi od pre dva meseca.\nDok uveliko traje nepotpisana marketinška kampanja sa javnim ličnostima, koja bi trebalo da vrati poverenje potrošača u mleko, čini se da ponovo kreće afera sa povećanom količinom aflatoksina u ovoj namirnici, piše Politika.\nPokrajinski zavod za poljoprivredu objavio je na svom internet-portalu rezultate analiza mleka koje su obavljene u laboratoriji FINS (Naučnog instituta za prehrambene tehnologije u Novom Sadu). Analizirano je 59 uzoraka mleka vodećih proizvođača i, kako se navodi, u većini uzoraka prisustvo aflatoksina veće je od od 0,05 mikrograma. Samo devet od 59 uzoraka zadovoljava evropski standard od 0,05 mikrograma. Ali, kako je krajem februara maksimalna dozvoljena količina ove materije podignuta na 0,5 mikrograma po kilogramu, većina uzoraka se uklapa u novu granicu.\nU tekstu se, međutim, ne navodi koji procenat uzoraka ima veći nivo ove supstance i od "novodozvoljenih" 0,5 mikrograma.\nAfera sa povećanom količinom aflatoksina u mleku potresala je Srbiju, a problem koji je izbio zbog toga što je količina ove materije bila veća od zakonom propisanih 0,05 mikrograma po kilogramu, nadležni su rešili odlukom da nova dozvoljena količina bude deset puta veća.\nIako je Vlada je posle svega nekoliko dana najavila i da će dozvoljenu granicu opet vratiti na evropski standard, to još nije dogodilo. Država je na ovaj način odlučila da ide linijom manjeg otpora i umesto da pooštri propise za stočnu hranu, što je i bio uzrok celog problema, i prati evropske trendove u bezbednosti hrane, pokazala da tome nije dorasla, navodi Politika.\nMinistarstvo poljoprivrede, šumarstva i vodoprivrede sa žaljenjem konstatuje da u Srbiji i dalje postoji pojava uzorkovanja mleka od strane neovlašćenih lica na nepropisan, neadekvatan i nestručan način čiji rezultati uznemiravaju javnost i nanose ekonomsku štetu domaćim proizvođačima mleka, kaže se u saopštenju tog ministarstva listu Politika.\nvojvodina aflatoksin Srbija


EPCG poslovala sa dobitkom od 11,8 miliona eura – Mladi Nikšića\nEPCG poslovala sa dobitkom od 11,8 miliona eura\nElektroprivreda Crne Gore EPCG završila je prvo polugodište sa neto dobitkom od 11,79 miliona eura, 13,6 odsto manjim nego u uporednom periodu, prenosi portal CdM.\nPrema podacima iz izvještaja o poslovanju, koji je objavljen na sajtu Montenegroberze, poslovni prihodi preduzeća čije se predstavništvo nalazi u Nikšiću na kraju juna su blago pali na 118,17 miliona eura.\nPoslovni rashodi EPCG neznatno su smanjeni na oko 107,5 miliona eura. Od toga se na troškove materijala odnosilo 23,6 miliona eura, zarada, naknada i ostalih ličnih rashoda 22,68 miliona, a amortizacije i rezervisanja 21,53 miliona eura. Ostali poslovni rashodi iznosili su 24,38 miliona eura, prenosi Mina-business.\nUkupna aktiva preduzeća vrijedila je na kraju juna skoro 1,2 milijarde eura, što je jedan odsto više nego u uporednom periodu.\nKratkoročna rezervisanja i obaveze preduzeća iznosile su 110,57 miliona eura, a dugoročna 88,02 miliona eura.\nOdložene poreske obaveze iznose 44,4 miliona eura, a neraspoređena dobit 11,8 miliona eura.\nDržava Crna Gora ima 57,02 odsto akcija u EPCG, a italijanska kompanija A2A 41,75 odsto.\nVlada i A2A, kao dva vodeća akcionara EPCG, treba da donesu odluku o ugovoru o menadžmentu u elektroenergetskoj kompaniji. Ugovor bi mogao biti raskinut ukoliko A2A bude izričito protiv gradnje drugog bloka Termoelektrane, koji će koštati oko 340 miliona.\nUkoliko italijanska kompanija ne bude strogo protiv gradnje drugog bloka TE, koja je za Vladu prioritet, ugovor bi mogao biti produžen na još mjesec, kako bi u tom periodu mogli da se dogovore o izlasku A2A iz EPCG.\nVlada i A2A su krajem marta usaglasili privremeni ugovor na tri mjeseca, u cilju regulisanja međusobnih odnosa. Taj ugovor nije predstavljao produženje EPCG ugovora, već je potpuno nov i samostalan sporazum između Crne Gore i A2A.\nIz Vlade su tada saopštili da će, ukoliko do 30. juna ne bude pronađeno zajedničko rješenje za izgradnju drugog bloka TE Pljevlja, privremeni ugovor prestati da važi.\nU tom slučaju će država preuzeti upravljanje nad EPCG i nastaviti samostalnu realizaciju izgradnje drugog bloka TE, bez obzira na poziciju A2A.\nSjajan provod u De Bovi\nPetak veče u Prive-u


Farenhajt 451 (Fahrenheit 451) - Film - mojtv.net\nU budućnosti u kojoj su mediji opijati istorija je prepravljena, a „vatrogasci“ pale knjige, Gaj Montag, mladi vatrogasac, muči se u svojoj ulozi provodioca zakona i sukobljava se sa svojim mentorom u nastojanju da vrati svoju ljudskost.\nDŽordan utelovljuje Gaja Montaga, mladog vatrogasca koji se muči u svojoj ulozi provodioca zakona. Boreći se sa svojim mentorom, vatrogasnim kapetanom Bitijem, on okreće leđa svom svetu kako bi pokušao da vrati svoju ljudskost. Sofia Butela igra Klaris, doušnicu uhvaćenu između konkurentskih interesa Montaga i Bitija. Glumačka ekipa uključuje još i Lili Sing koja glumi novinarku tabloida Rejven, čiji je zadatak širenje propagande i emitovanje vatrogasnih akcija paljenja knjiga.\nLoni Smit svojim poslednjim trzajima traži ljubav, pa makar je morao i kupiti.


O blogu… – SVEMIR\nBlog “SVEMIR” je pokrenut 02. oktobra 2009. godine sa osnovnim ciljem da okupi što više ljubitelja astronomije na jednom mestu. U to vreme je na ovim prostorima bilo veoma malo sajtova ili blogova koji su se za zadatak imali popularizaciju astronomije i iz tog razloga se činilo da je pokretanje ovakvog bloga pozitivna stvar. Srećom, deceniju kasnije situacija je drugačija i imamo više blogova sa ovom temom i više astronoma amatera koji uživaju u ovoj najstarijoj nauci.\nDa bi se broj okupljenih povećao odmah je pokrenuta i FB stanica koja trenutno ima preko 8 000 članova i isto toliko pratioca. Na ovoj stranici se objavljuju svi tekstovi sa bloga, ali i dodatne vesti iz sveta astronomije kao što su aktivnosti astronomskih društava u Srbiji, o astronomskim kampovima, tekstovi sa srodnih blogova, kao i fotografije koje su napravili članovi FB stranice.\nZa još lakšu razmenu vaših fotografija, pitanja i komentara krajem 2020. godine pokrenuta je FB grupa SVEMIR.BLOG gde članovu mogu direktno postavljati svoje fotografije, linkove, pitanja, komentarisati astronomska dešavanja i slično.\nPored astronomskih vesti na blogu se mogu pročitati i tekstovi na temu srodnih nauka.


Kursevi stranih jezika za firme preduzeca i kompanije | Equilibrio skola stranih jezika Beograd\nObrazovni Centar EQUILIBRIO je obrazovna institucija sa desetogodišnjom tradicijom kada su u pitanju kursevi stranih jezika za firme i preduzeća. Naša referentna lista svakoga je dana sve duža i govori o konstantnom rastu kvaliteta naših usluga. Svoje poverenje do sada su nam ukazale mnoge domaće kompanije, strana predstavništva i ambasade.\nOno što želimo da ponudimo vašem preduzeću nisu obični kursevi engleskog ili nekog drugog stranog jezika. Centar EQUILIBRIO u mogućnosti je da vam ponudi IN HOUSE TRAINING kurseve, specijalno kreirane kurseve stranih jezika prema vašim potrebama.\nTakođe vam garantujemo visokoobrazovane, stručne i profesionalne predavače, individualni pristup svakom od polaznika i apsolutno najmodernije metode učenja usaglašene sa svim neophodnim normama Saveta Evrope.\nNašu kompletnu ponudu IN HOUSE TRAINING kurseva stranih jezika za kompanije, firme i preduzeća pogledajte na sajtu KURSEVI ZA PREDUZEĆA.


Najavljena radikalizacija protesta protiv projekta „Jadar“ - Mašina\nMašina 10.01.2022. 10.01.2022.\nFoto: Ekološki ustanak / Facebook\nU nedelju, devetog januara, ekološke organizacije koje se protive izgradnji rudnika litijuma u zapadnoj Srbiji i realizaciji sličnih projekata štetnih po životnu sredinu održale su sastanak u Gornjem Milanovcu sa ciljem definisanja daljih koraka.\nEkološke organizacije su poručile da planiraju nastavak protesta 15. januara i pozvale građane da tada blokiraju auto-put u Beogradu, saobraćajnice u Srbiji i jedan granični prelaz.\nNa najavu radikalizacije protesta reagovala je premijerka Ana Brnabić, koja je u medijskom gostovanju izjavila da će država reagovati ukoliko građani pokušaju da zatvore granice. Brnabić je ponovila ocenu da glavni cilj protesta nije zaštita životne sredine, nego pokušaj rušenja aktuelne vlasti, prenosi RTS.\nPrethodnog dana, osmog januara, građani su blokirali puteve zahtevajući da se Rio Tinto povuče iz Srbije. Autoput je na poziv grupe ekoloških organizacija blokiran u Beogradu i Novom Sadu, a manje saobraćajnice u nekoliko manjih mesta.\nPremijerka Srbije Ana Brnabić je na dan protesta izjavila da je Vlada Srbije na korak od toga da se povuče iz saradnje sa Rio Tintom i poništi sve ranije izdate dozvole, kako su objavili mediji, ali i ponovo odgovornost za njihovo izdavanje prebacila na prethodnu garnituru vlasti. Brnabić je takođe ponovila da bi Rio Tinto na osnovu dosadašnjih sporazuma od Srbije mogao da zahteva veliku novčanu odštetu.\nPokret Ekološki ustanak je reagovao na premijerkinu izjavu, podsećajući javnost na to da su predstavnici vlasti tokom proteklih mesec dana davali kontradiktorne izjave. Dok je Aleksandar Vučić početkom decembra potrdio da sa Rio Tintom postoji potpisan ugovor, ministarka rudarstva Zorana Mihajlović je to demantovala sredinom meseca, a premijerka pred novogodišnje praznike izjavila da nikakvih obavezujućih dokumenata nema.\nPredstavnici ekoloških organizacija i opozicije su zato ispoljili nepoverenje u obećanja državnih zvaničnika i najavili da će istrajati u zahtevu da se javnosti na uvid daju svi dokumenti koji predstavljaju pravni osnov saradnje sa australijskim rudarskim gigantom. „Ne mislim da ima iskrene želje da se to uradi, oni prosto pokušavaju da kupe vreme do izbora. Na tim izborima nemamo izbora nego da ih smenimo, jer ne samo Rio Tinto već i drugi projekti čekaju da budu nastavljeni posle izbora“, izjavio je Radomir Lazović u gostovanju na N1.\nPojedini predstavnici vlasti izrazili su neslaganje sa izjavama premijerke. Ministar unutrašnjih poslova Aleksandar Vulin je izjavio da će za odluku o prekidu saradnje sa Rio Tintom zahtevati „jasnije argumente od vike organizacija koje finansira Rokfeler“.\nUkoliko zahtevi ekoloških organizacija ni nakon 15. januara ne budu ispunjeni, naredni protest se očekuje 22. januara.\nNa sastanku u Gornjem Milanovcu učestvovali su predstavnici oko četrdeset organizacija, uključujući uključujući Savez ekoloških organizacija Srbije (SEOS) i Ekološki ustanak, Otvorenu građansku platformu Akcija, Odbranimo reke Stare planine, Ne davimo Beograd, Pravo na vodu i Eko stražu.


Dečji naučni kamp 2021: Nauka priča - City Magazine\nDNK je prostor u kom negujemo naučnu pismenost i oštrimo naučni pogled na svet saradnjom sa vršnjacima, ali i sa odraslima koji se bave naukom. Ove godine, jedan dan odvojili smo za geološka i geografska istraživanja, drugi za izučavanje istorije, treći biologije, a četvrti astronomije. Za ovu priliku pozvali smo naše ugledne naučnike i naučnice da zajedno sa decom istraže i isprobaju metode i otkrića iz svojih laboratorija. Deca će prikupljati i analizirati uzorke, mapirati, dokumentovati svoja istraživanja. Bavićemo se pravim naučnim radom. A potom ćemo rezultate istraživanja pretvoriti u priče koje možemo da ispričamo drugima tako da lako razumeju i komplikovane naučne teme.\nOba ciklusa kampa su hibridna, deca će imati zajedničke aktivnosti ispred ekrana svojih uređaja ili na samom kampu. Kampovi se održavaju u dva termina, od 2. do 6. avgusta i od 9. do 13. avgusta, a roditelji pri samoj prijavi mogu odabrati u kom terminu žele da deca učestvuju i u kom formatu (onlajn ili uživo). Broj mesta na kampu uživo je ograničen na 20 po terminu, pa sva deca koja ne budu uspela da se prijave na ovaj način imaće priliku da se pridruže onlajn verziji.\nPrijave su elektronske i obavezne na LINKU. Broj dece za učešće uživo je ograničen na 20 i ukoliko broj prijava premaši broj mesta na kampu, prednost ćemo dati deci koja nisu do sada učestvovala u našim programima.\n#Dečji naučni kamp #Nauka priča


Poslanici o slovnim greškama i broju amandmana\nSkupšinsku raspravu o amandmanima na Predlog zakona o policiji danas su obeležile primedbe na pravopisne i slovne greške u tom aktu.\nNa Predlog zakona o policiji prihvaćena su 104 amandmana, a ministar unutrašnjih poslova Nebojša Stefanović rekao je da se oko 60 amandmana odnosi na slovne i tehničke greške, te da nije reč o suštinskim izmenama zakona.\nStefanović je poručio da neće proći „to što su neki pokušali da borbu protiv korupcije pokriju semantikom“.\nPoslanik Nove stranke Vladimir Pavićević istakao je da su i pravopisna pravila bitna, da ih treba poštovati i da to ne umanjuje važnost amandmana.\nPredstavnici opozicije ukazali su da su na Predlog zakona o policiji prihvaćeni amandmani koji se tiču preciziranja pojedinih odredbi, ali ne i one koji se bave transparentnošću rada same policije.\nPrema rečima poslanika Pavićevića, njegova Nova stranka je parlamentarni šampion u podnošenju amandmana, ali je samo mali broj njih i prihvaćen.\n„Podneli smo 1.947 amandmana, a prihvaćeno je njih 184“, kazao je Pavićević i dodao da je reč o ukupno 9,4 odsto prihvaćenih amandmana.\nPoslanik Demokratske stranke Dragan Šutanovac istakao je da se opozicija ne slaže sa time da su podneti zakoni kvalitetni i dobri.\n„Sama činjenica da je prihvaćeno 104 amandmana ide u prilog tome da mi praktično danas radimo izmene i dopune zakona koji je Vlada poslala“, kazao je Šutanovac.\nPoslanici Lige socijaldemokrata Vojvodine amandmanom su zatražili formiranje „vojvodjanske policije“, a od ministra Stefanovića stigao je odgovor da će Srbija imati jedinstvenu policiju.\nOpozicija smatra da novi zakonski propisi vode ka politizaciji policije, a predlagači tvrde da će novi zakon rad policije učiniti profesionalnijim i efikasnijim.\nPredvidjeno je i jačanje Sektora unutrašnje kontrole, a taj sektor od sada moći da nadzire sve zaposlene u MUP-u, a ne samo pripadnike policije. Predlogom zakona o policiji ukida se Protivteroristička jedinica, dok ostaje Specijalna antiteroristička jedinica (SAJ). Zakon predvidja da će policija moći da koristi i elektrošokere.


Sindikat radnika u prosveti Srbije (SRPS) saopštio je danas da su predstavnici četiri reprezentativna sindikata prosvetara na sastanku sa resornim ministrom Srdjanom Verbićem zatražili veće plate kroz izmene koeficijenata i isplatu jednokratne pomoći u januaru.\nKako se navodi u saopštenju koje je potpisao predsednik SRPS Slobodan Brajković, sastanak je organizovalo Ministarstvo prosvete na zahtev četiri sindikata koji traže da se hitno pristupi rešavanju materijalnog položaja zaposlenih u obrazovanju, kako je predvidjeno Sporazumom Vlade i sindikata kojim je okončan višemesečni štrajk prosvetara.\n“Ministar je prvi izrazio svoje nezadovoljstvo sistemskim zakonom o platnim razredima a sindikati su bili jedinstveni u stavu da je projekat platnih razreda unapred propao. Ovako zamišljeni platni razredi, ukoliko ikada budu na snazi, ne bi ispravili nepravde u javnom sektoru već bi ozakonili postojeću disproporciju plata u javnom sektoru na više godina”, ocenio je SRPS.\nDodaje se da bi primena predvidjenih platnih razreda suspendovala razne odredbe Zakona o radu i kolektivnih ugovora, kao i da bi obrazovanju nanela “mnogo štete, a nikakvu korist”.\nNa jučerašnjem sastanku, sindikati prosvetnih radnika zatražili su i veći budžet za obrazovanje a sa ministrom Verbićem su se saglasili da napišu zajednički plan izmene koeficijenata kako bi odgovarajući zahtev bio upućen Vladi Srbije.


Sokolac: Povelje predsjedniku Srbije\nOpština Sokolac danas je povodom krsne slave Svetog proroka Ilije dodijelila najviše opštinsko priznanje Povelju opštine predsjedniku Srbije Aleksandru Vučiću, koje je preuzeo specijalni izaslanik savjetnik predsjednika Srbije za bezbjednost Milorad Veljović.\nVeljović je novinarima rekao da je ovo priznanje i više od same povelje jer dokazuje još bliže veze unutar jednog naroda.\n"Srbija u potpunosti poštuje teritorijalni integritet BiH, ali niko neće zabraniti Srbiji da voli Republiku Srpsku i svoj narod", rekao je Veljović.\nOn je ocijenio da je Vučić zajedno sa srpskim članom Predsjedništva BiH Miloradom Dodikom napravio istorijski korak koji će se tek vremenom pokazati koliko je bitan, a kojem je suština da Drina ne može dijeliti srpski narod.\nVeljović je najavio pokretanje inicijative da predsjednik Srbije bude pokrovitelj zbližavanja Sokoca na Romaniji i Veljovićevog rodnog kraja Ivanjice, područja Golije /Srbija/, koji takođe slavi Svetog proroka Iliju.\nNačelnik opštine Sokolac Milovan Bjelica izrazio je zadovoljstvo što današnjoj svečanosti prisustvuju predstavnici svih nivoa vlasti u Srpskoj i BiH, kao i izaslanik predsjednika Srbije Vučića, koji je ovom poveljom postao i počasni građanin Sokoca i čitavog romanijskog kraja.\nOn je dodao da je srpski narod na ovom području zahvalan za sve ono što je radila Srbija u prethodnom periodu i što sada radi, sa Vučićem na čelu.\n"Posebna mi je čast i zadovoljstvo što imamo priliku da ugostimo izaslanika predsjednika Vučića i da mu u ime ovog naroda uručim priznanje i pošaljemo poruku da je Romanija uvijek bila slobodarska, spremna da pomogne i da primi svu braću u nevolji", rekao je Bjelica.\nBjelica je podsjetio da je opština Sokolac jedna od uspješnijih u Srpskoj, da je krenula sa podizanjem privrede, da rade sva preduzeća u ovoj lokalnoj zajednici, posebno u oblasti prerade drveta, građevinarstvu i poljoprivredi.\n"Mnogo toga smo uložili u infrastrukturu, u čemu nam je Vlada Srpske pomogla sa 300.000 KM, a imali smo pomoć i Vlade Srbije, te veliku pomoć od Savjeta ministara i Ministarstva za ekonomske odnose i spoljnu trgovinu", naglasio je načelnik opštine Sokolac.\nBjelica je podsjetio da je jedna od zajedničkih aktivnosti svih nivoa vlasti bila nedavna organizacija 56. Međuopštinskih omladinskih sportskih igara /MOSI/ gdje je učestovalo 2.200 sportista iz 27 opština i gradova sa tromeđe Srbije, Crne Gore i BiH /Republike Srpske i Federacije BiH/.\nPovelja opštine Sokolac dodijeljena je i Skupštini grada Istočno Sarajevo, a uručena je predsjedniku gradske Skupštine Miroslavu Lučiću.\nGradonačelnik Istočnog Sarajeva Nenad Vuković podsjetio je da je opština Sokolac jedna od šest opština u sastavu grada, koja je za ovu zajednicu veoma važna.\nOn je naglasio da grad opštini Sokolac pomaže dugo vremena raznim projektima i trajno finansira nekoliko subjekata, među kojima je Vojničko spomen-groblje "Mali Zejtinlik".\n"U ovoj godini smo posebno ponosni da smo kroz kreditna sredstva grada Istočno Sarajevo izdvojili više od 700.000 KM i mahom su to projekti infrastrukture, ali smo pomagali revitalizaciju vodovodnog preduzeća `Vrelo Bioštice` i održavanje 56. MOSI-ja, čime smo pokazali slogu i brastvo na prostoru Romanije", naveo je Vuković.\nNa današnjoj svečanoj sjednici zlatne plakete opštine dodijeljene su direktoru Osnovne škole "Sokolac" Divni Janković i sportskom radniku Neđi Đuroviću.\nSokolac Aleksandar Vučić\nObnavljaju rad udruženja\nRVI nezadovoljni radom Boračke organizacije Sokolac


Evrospke prestonice protiv Komisije zbog zagađivanja vazduha | EurActiv Serbia\nTri evropske prestonice najavile su da će pokrenuti pravni postupak protiv Evropske komisije, optužujući je za popuštanje automobilskoj industriji. Pariz, Brisel i Madrid, kritikovani da ne poštuju evropske standarde u pogledu kvaliteta vazduha, tražiće da se poništi evropska regulativa o emisijama azotnih oksida iz dizel vozila, piše francuski nedeljnik Tribjun.\nGradovi su uporište savesti\n“Potrebno nam je da nas Evropska unija podrži, a ne da regulativama štiti zagađivanje vazduha. Ponosna sam da što stojim puz gradonačelnike Madrida i Brisela u ime miliona ljudi iz evropskih gradova, da kažemo da naši glasovi više ne mogu da budu ućutkani”, izjavila je gradonačelnica Pariza An Idalgo.\nTo je prvi put da su gradovi preduzeli zajedničku akciju protiv Komisije.\n“Gradovi moraju da budu uporište savesti”, rekla je gradonačelnica Madrida Manuela Karmena, uzrazivši uverenje da zajednička akcija “otkriva vodeću ulogu gradova kao glavnih stručnjaka za probleme građana i stoga glavne branioce njihovih interesa”.\nSlične mere u SAD preduzeo je grad Njujork, koji je tužio pet najvećih naftnih kompanija odgovornih za 11% globalnih emisija ugljen-dioksida.\nTužilac postaje tuženi\nKomisija je iste sedmice kad su gradovi najavili tužbu konačno potvrdila da će pokrenuti pravne postupke protiv šest zemalja članica koje krše propise o kvalitetu vazduha.\nPosle višemesečnog razmatranja, Komisija je odlučila da slučaj Nemačke, Francuske, Italije, Mađarske, Rumunije i Velike Britanije treba izneti na Sud pravde.\nKomisija je tim zemljama prethodno dala “poslednje upozorenje” i priliku da preduzmu “kredibinle i efikasne” mere da reše problem.\nČeška, Slovačka i Španija su za sada dobile odlaganje, ali Komisija je najavila da će pažljivo pratiti njihove napore da poboljšaju kvalitet vazduha.


Albanci spremaju Srbima ponudu — tu se krije i opasna podvala - 03.12.2017, Sputnik Srbija\nDa bi Kosovo moglo da nastavi svojim putem, moraju da se formiraju Oružane snage Kosova i Asocijacija srpskih opština u skladu sa Ustavom Kosova. Ako nema... 03.12.2017, Sputnik Srbija\n© AP Photo / Visar KryeziuAlbanski gardisti\nDa bi Kosovo moglo da nastavi svojim putem, moraju da se formiraju Oružane snage Kosova i Asocijacija srpskih opština u skladu sa Ustavom Kosova. Ako nema prvog, nema ni drugog?\n2 Decembar 2017, 12:26\n„U bliskoj budućnosti formiraćemo Asocijaciju opština sa srpskom većinom na Kosovu kako bismo dokazali da smo pouzdana država i ljudi. Uskoro će biti uspostavljene i kosovske oružane snage, a dijalog o normalizaciji odnosa sa Srbijom će se nastaviti“.\nOvo sve je izgovorio tzv. predsednik Kosova Hašim Tači. Međutim, Tači priča o Asocijaciji, a ne o Zajednici srpskih opština, što izaziva sumnju da će se ova krunska tačka Briselskog sporazuma, koju Priština nije ispunila, okončati tako što će na kraju Srbi sa Kosova završiti u nevladinoj organizaciji (kako Priština i traži) a ne u instituciji koja ima svoje nadležnosti i koja je vezana za Beograd.\nDruga stvar je Tačijeva samouverenost kada kaže da će Vojska Kosova biti formirana. Poslednje što se zna jeste da nema nikakve vojske Kosova a da na to pristanu Srbi, pa se zbog toga stiče utisak da će tu biti nekih uslovljavanja — vi nama glasove za vojsku, mi vama Asocijaciju/Zajednicu.\nI iz reči Ramuša Haradinaja, koji je najavio „alternativni način za formiranje vojske Kosova“ (ne i kakav), čini se da izbija isto samopouzdanje u ovom pitanju. No, šlag na kosovsku vojnu tortu ipak je stavio američkog ekspert za Balkan Danijel Server. On smatra da NATO i Amerika možda neće uvek biti dobrodošli na Kosovu, jer, kako kaže, mladi kosovski Albanci ne razumeju zašto Kosovo nema svoju vojsku, pa na NATO počinju da gledaju kao na prepreku da se do toga dođe (?!).\nU tom kontekstu, Server ocenjuje ali i preporučuje da je „bolje rešiti problem, nego čekati da nezadovoljni izađu da protestuju“.\n1 Decembar 2017, 18:16\nPolitikolog sa Kosova Albinot Maloku u razgovoru za Sputnjik kaže da ne veruje u dve stvari. Da su formiranje srpske asocijacije i oružanih snaga Kosova uzajamno povezani, a još manje da bi na Kosovu neko mogao da protestuje zbog NATO-a.\n„Državljani Kosova na NATO gledaju kao na svog saveznika, i politika Kosova jeste da se, u momentu kada dobije svoju vojsku, učlani u NATO. Zbog toga ne mogu da se složim sa tezom da su na Kosovu mogući protesti mladih ili bilo kojih drugih građana protiv NATO-a. Ovde na Kosovu niko NATO ne vidi kao prepreku za transformaciju BSK u oružane snaga Kosova, jer svi znaju da taj proces mora da teče kroz ustavnu proceduru i da se ona mora poštovati“, kaže naš sagovornik.\nMaloku podseća da je aktuelni predsednik Kosova pokušao da pronađe zakonsko rešenje za tu promenu, bez saglasnosti srpskih poslanika u Skupštini Kosova, koji se na neki način i vide kao prepreka, jer su više puta rekli da su protiv vojske Kosova.\n„Uopšte rečeno, ovaj proces mora da se završi kao što je to urađeno i sa ostalim procesima. Mi se na Kosovu nalazimo ispred mnogo interesantnih izazova — formiranje Asocijacije srpskih opština, demarkacija granice sa Crnom Gorom — Kosovo je dužno da završi te procese i to je u istoj ravni kao i transformacija BSK u oružane snage Kosova“, kaže naš sagovornik.\nDa bi Kosovo moglo da nastavi svojim putem, pojašnjava on, svi ovi procesi moraju da se završe. Drugim rečima i formiranje Oružanih snaga Kosova, kao i formiranje Asocijacije, mora da ide u skladu sa Ustavom Kosova.\nNa pitanje da li se ovim sugeriše da bi Srbi trebalo da glasaju, ili da će da glasaju za formiranje kosovske vojske, a da zauzvrat dobiju ZSO, Maloku kaže da je bilo dosta priča kako su ove dve teme povezane ali, kako dodaje, to su dva različita subjekta među kojima on ne vidi znak jednakosti. Međutim…\n„Srpski poslanici su sada deo koalicione vlasti i trebalo bi unutar koalicije da dobro funkcionišu i kada su u pitanju stvari poput Oružanih snaga Kosova ili Asocijacije“, dodaje on.\nPodsećanja radi, Tači je u više navrata planirao da BSK transformiše u vojsku preko novih zakona, a ne preko izmene Ustava, za koju su mu potrebni srpski glasovi, dok je Haradinaj bio dosta praktičniji sa najavom da samo treba promeniti ime iz BSK u vojska Kosova.\nRok za formiranje vojske Kosova o kome su oba kosovska zvaničnika govorila jeste kraj ove godine, dakle manje od mesec dana.


na trećoj terenskoj posjeti planini Orjenu\nNa trećoj terenskoj posjeti planini Orjen, EnvPro je okupila projektnog koordinatora, vodećeg projektnog eksperta, predstavnike partnerske organizacije NVO Egrupa, mlade istraživače i volontere EnvPro i jednog foto / video reportera. Ovog puta, cilj terenskog rada bio je prikupiti podatke o najmanje jednoj populaciji Iris orjenii, pokušati pronaći drugu populaciju ove vrste i ako uslovi dozvole, prikupiti podatke i za nju. Pored toga, cilj ove terenske posjete, koji je utkan u cio projekat, bio je podizanje kapaciteta mladih istraživača EnvPro i partnerskih organizacija.\nGlavni metod sakupljanja podataka bio je fitocenološki snimak u području populacije, kao i tačan broj cvjetajućih jedinki i jedinki sa sjemenom i broj sterilnih jedinki. Ovo je uspješno izvedeno za jednu od populacija, na lokaciji Vučji zub, dok je druga populacija tražena na osnovu dostupnih GPS koordinata za lokaciju Borovi do, ali nije pronađena. Napravljeni fitocenološki snimak predstavlja spisak biljnih vrsta na određenoj parceli (u ovom slučaju 5 x 5 metara), i uključuje procjenu brojnosti i pokrovnosti svake vrste, opšte podatke o lokaciji (datum, GPS koordinate itd.) kao i ekološke podatke poput nadmorske visine, reljefa, geološkog i pedološkog sastava tla itd. Svi podaci prikupljeni na ovom terenskom istraživanju koristiće se za bolji opis populacije, planiranje daljih istraživačkih aktivnosti i saradnje, i dizajniranje mjera praćenja i očuvanja perunike, i sa tim stvoriti efikasan akcioni plan za ovu vrstu za budućnost. Na ovom terenskom izlasku naročito je bila važna primjena nekih od predloženih mjera zaštite, poput uklanjanja Juniperus sabina sa područja gdje se sa Iris orjenii takmiči za resurse.\nŠto se tiče podizanja kapaciteta mladih istraživača, zahvaljujući podršci vodećeg stručnjaka Boštjana Surine, mladi istraživači angažovani na projektu i projektni partner obučeni su u domenu florističkih i fitocenoloških istraživanja. Glavni izazov ostaje lociranje druge dvije populacije Iris orjenii (u Borovim dolima i na Veljem letu) koja je planirana za terenski rad sledeće sezone. U ovoj sezoni tim EnvPro planira da sakupi sjeme Iris orjenii na lokaciji Vučji Zub, i pored toga da istraži da li se vrsta Salvia brachyodon može naći i na crnogorskoj strani planine Orjen.


Najzad otkriveno: ovo je tajna uspeha svih žena sa puno obaveza - Lepa&Srećna\nAko imate previše obaveza i rastrzani ste na više strana, strah da li ćete uspeti sve da postignete je uglavnom neizbežan. Međutim, naučnici otkrivaju da osobe sa više obaveza verovatno bolje i efikasnije obavljaju svoje zadatke.\nDa li ste se ikada zapitali - kako je moguće da najbolje izlazite na kraj sa obavezama onda kada ih imate previše? S druge strane, ako je pred vama samo jedan zadatak, odlažete ga do iznemoglosti... Odgovor daje psihologija.\nPROČITAJTE JOŠ: Kako je spavao Leonardo da Vinči: 4 sata sna za dubinski odmor\nUbrzani život u 21. veku nas "melje", ali naučnici su dokazali da što više obaveza imamo, to ih brže i efikasnije obavljamo. I zato, ne bežite od novih zadataka, jer ćete tako stići da odradite i stare. Takođe, ako vam je potrebna neka usluga, obratite se (pre)zauzetoj osobi, jer je mnogo veća verovatnoća da će vam ona izaći u susret od dokoličara.\nPsiholozi kažu da ljudi koji imaju mnogo posla nemaju naviku da odlažu obaveze, bolje su organizovani i naučili su da se nose s negativnim emocijama i iznenadnim situacijama. Osim toga, mnogo brže izvršavaju zadatke od onih koji imaju sve vreme ovog sveta. Osobe s malo obaveza uvek odugovlače, a zatim "drame" kada probiju rok, dok zauzeti znaju kako da se izbore s negativnim emocijama, reše problem i nađu izlaz iz začaranog kruga obaveza.\nPROČITAJTE JOŠ: Švajcarska, Švedska, Turska: evo kako se narodi u svetu opuštaju i leče od stresa


Pozdrav hokejaša Partizana i Crvene zvezde posle derbi meča trećeg turnira Foto: SHLS\nTreći turnir Prvenstva Srbije u inlajn hokeju odigran je u nedelju, 5. juna u hali "Crna rupa" na Zvezdari. Pobedu u "večitom derbiju" zabeležio je Partizan, dok je Vitez pobedom nad Crvenom zvezdom preuzeo drugo mesto.\nŠampionat Srbije u hokeju na rolerima nastavljen je u nedelju utakmicama trećeg ovosezonskog turnira. Sa tri pobede zabeležene ovog vikenda, aktuelni prvak Partizan je sa maksimalna 24 boda ubedljivo prvi na čelu tabele ispred Viteza koji ima sedam manje. Na treće mesto posle nedeljnih mečeva pala je Crvena zvezda koja ima devet poena manje od "večitog rivala", uz jedan više odigran meč.\nProgram trećeg vikenda sezone u zvezdarskoj hali "Crna rupa" počeo je "večitim derbijem" između Partizana i Crvene zvezde. Dve ekipe odigrale su izuzetan meč sa mnogo preokreta. Crvena zvezda je dva puta vodila (1:0 i 4:2), ali su crno-beli odličnom igrom u trećem periodu preokrenuli rezultat, da bi u poslednjih šest i po minuta ušli sa dva gola "viška" (6:4). Zvezda se vratila u igru golom Nikole Glavonjića tri i po minuta pre kraja, ali je Partizan sa tri gola u završnici na kraju upisao ubedljiv trijumf. Crno-bele su do trijumfa predvodili Nemanja Nikolić i Vladimir Ljutovac sa po tri pogotka, koliko je na drugoj strani imao i Božidar Ignjatović.\nDetalj sa derbi meča trećeg turnira sezone između Partizana i Crvene zvezde\nUmorni hokejaši Crvene zvezde nisu uspeli da se u potpunosti oporave do još jednog derbi meča koji su igrali protiv Viteza, samo jedan sat kasnije. Ipak, gradski rivali odigrali su izvanrednu utakmicu, sa mnogo neizvesnosti. Zvezda je povela na startu, da bi u nastavku čak pet puta sustizala prednost "Vitezova" koji su do trijumfa stigli sa dva pogotka u poslednjem minutu susreta i tako preuzeli od rivala drugo mesto na tabeli. U trijumfu Viteza raspoloženi za igru sa po dva gola bili su Ivan Bogdanović (dve asistencije) i Pavle Milosavljević, dok još jedna dobra partija Ignjatovića crveno-belima nije uspela da donese više od tesnog poraza.\nIzmeđu ova dva susreta odigran je duel NS Starsa i Spartaka, a trijumf od 9:6 raspoloženim Subotičanima doneo je razigrani Srđan Dakić sa četiri pogotka. Na drugoj strani, nedovoljan za prvi trijumf Novosađana u sezoni ostvaren na terenu (NS Stars ima jednu pobedu dobijenu službenim rezultatom) bio je mladi Siniša Pajić koji je zabeležio tri gola i asistenciju.\nDetalj sa utakmice između Crvene zvezde i Viteza\nPartizan je bio siguran i u svom drugom meču dana, pošto je sa ubedljivih 8:1 nadigrao Spartak, a ponovo je briljirao Nikolić sa četiri pogotka. I Crvena zvezda je ubedljivo savladala Spartak, nanevši mu još teži poraz - 12:2. Po četiri gola postigao je ubojit tandem crveno-belih Ivan Glavonjić - Božidar Ignjatović, a pre duela Beograđana i Subotičana, Vitez je zabeležio i drugi trijumf ovog vikenda, pobedom nad NS Starsom 6:4. Novosađani su bii na putu ka svom prvom trijumfu, vodili 3:1 na sredini utakmice, ali je u trećem periodu potpuno preokrenut rezultat, pa su "Vitezovi" na kraju slavili trijumf. Odličan je bio tandem Nikola Dunda - Ivan Bogdanović, pošto su obojica hokejaša zabeležila po dva pogotka.\nOvonedeljni program zatvorili su Partizan i NS Stars koji su odigrali ranije odloženi meč prvog turnira, a šampion Srbije ubedljivo je slavio - 10:3. "Tanka" klupa Novosađane je sprečila da se ozbiljnije nametnu, pa su crno-beli upisali i osmi trijumf u sezoni u isto toliko odigranih mečeva. Ognjen Stoiljković bio je odličan sa tri postignuta pogotka, dok su Marko Brkušanin i Lazar Leštarić postigli po dva, koliko je na drugoj strani upisao i Siniša Pajić.\nDetalj sa meča između Partizana i NS Starsa\nU Prvenstvu Srbije u inlajnu sledi pauza zbog obaveza reprezentativne selekcije u kvalifikacijama za Svetsko prvenstvo 2017. koje se od 22. do 25. juna održavaju u austrijskom Štajdorfu. Pripreme za to takmičenje počinju u ponedeljak, 6. juna, a termin četvrtog turnira sezone u domaćem šampionatu biće određen naknadno.\nGaleriju fotografija sa trećeg turnira u sezoni pogledajte na našoj Fejsbuk stranici.\nRaspored mečeva drugog turnira - 5. jun (hala "Crna rupa", Zvezdara, Beograd):\nIHK Partizan - SKHL Crvena zvezda 9:5 (2:2, 0:2, 3:0, 4:1)\nHK NS Stars - HK Spartak 6:9 (1:2, 3:4, 1:2, 1:1)\nSKHL Crvena zvezda - HK Vitez 6:8 (1:1, 1:1, 3:2, 1:4)\nIHK Partizan - HK Spartak 8:1 (1:0, 3:0, 2:1, 2:0)\nIHK Vitez - HK NS Stars 6:4 (1:1, 0:2, 4:0, 1:1)\nSKHL Crvena zvezda - HK Spartak 12:2 (2:0, 4:2, 3:0, 3:0)\nRanije odložen meč prvog turnira - 5. jun:\nIHK Partizan - HK NS Stars 10:3 (3:0, 2:1, 4:2, 1:0)\n1. IHK Partizan 8 8 0 0 0 72:28 44 24\n2. HK Vitez (-1) 8 6 0 0 2 40:35 5 17\n2. SKHL Crvena zvezda 9 5 0 0 4 72:54 18 15\n4. HK Spartak 9 3 0 0 6 35:61 -26 9\n6. HK NS Stars (-2) 8 1 0 0 7 27:53 -26 1\nDetalj sa meča između NS Starsa i Spartaka\nLast modified on Monday, 06 June 2016 00:37\nMore in this category: « PS u inlajn hokeju: Odigran nekompletan četvrti turnir, Partizan blizu titule\tPrvenstvo Srbije u inlajn hokeju: U nedelju nastavak borbe za titulu »


23/11/2021 | 07:46 ⇒ 07:46 | Autor: TANЈUG\nSpecijalni predstavnik Evropske unije za dijalog Beograda i Prištine Miroslav Lajčak danas u Beograd donosi poruku šta EU i zemlje članice očekuju od nastavka razgovora o normalizaciji odnosa dvije strane.\nLajčak će pokušati da procijeni mogućnosti za napredak u dijalogu i svrsishodan sastanak predsjednika Srbije Aleksandra Vučića i premijera privremenih prištinskih institucija Aljbina Kurtija do kraja ove godine, rečeno je Tanjugu u Briselu.\nPosjeta Lajčka Beogradu, a zatim i Prištini, dolazi poslije debate Savjeta EU o dijalogu, ali i nakon još jedne neuspješne runde razgovora Beograda i Prištine u Briselu.\n- Specijalni predstavnik EU će jednoj i drugoj strani direktno prenijeti očekivanja iznijeta u debati Savjeta ministara spoljnih poslova kojoj je i sam prisustvovao - kaže portparol EU Peter Stano.\nU diplomatskim izvorima u Briselu ocjenjuju da se ministarske poruke "očigledno nisu dobro čule", uzimajući u obzir posljednju rundu dijaloga Beogrda i Prištine, na kojoj ponovo nije bilo niti napretka niti "atmosfere za razgovor", i da će ih Lajčak sada "donijeti" lično.\nMinistri EU pozvali su prošle nedjelje Beograd i Prištinu na "konstruktivan angažman" i postizanje "pozitivnih rezultata" uz insitiranje na "primeni još neispunjenih obaveza iz dijaloga".\nŠef diplomatije EU Žozep Borelj tom prilikom je pozvao Vučića i Kurtija na "sastanak na visokom političkom nivou prije kraja godine".\nU diplomatskim izvorima Tanjuga u Briselu kažu da se sastanak na visokom nivou organizuje tek nakon određenog napretka postignutog na nivou pregovarača koji "moraju da se saglase oko nečega".\n- U ovom trenutku te saglasnosti nema, a Lajčak bi sa liderima u Beogradu i Pristini trebalo da razmotri šta je potrebno da bi do takvog napretka došlo - navode izvori u Briselu.\nDodaje se da bi specijani predstavnik trebalo da liderima obje strane ukaže na fokus koji EU trenutno pridaje dijalogu Beograda i Prištine, ali i na "rizike" od propuštanja tog momentuma.\nU tom smislu ukazuje se da će se već u decembru na usvajanju naći zakljčci Saveta EU o Zapadnom Balkanu, a da je trenutna procena da napretka u dijalogu Beograda i Prištine nije bilo već mesecima.


Mobilni Internet sa 500 megabajta saobraćaja za svakoga Mobilni Internet sa 500 megabajta saobraćaja za svakoga – Personal magazin\nMobilni Internet sa 500 megabajta saobraćaja za svakoga\nNova ponuda Telenor Interneta omogućava lak pristup Internetu bez rizika od nepredvidivih troškova. Internet sa 500 megabajta saobraćaja i kontrola troškova omogućena je sa Ista cena Start Telenor paketom svim korisnicima…\nNova ponuda Telenor Interneta omogućava lak pristup Internetu bez rizika od nepredvidivih troškova. Internet sa 500 megabajta saobraćaja i kontrola troškova omogućena je sa Ista cena Start Telenor paketom svim korisnicima koji nemaju Internet, koriste klasičan dial-up pristup ili žele dodatnu internet konekciju za korišćenje van kuće.\nCena paketa je 760 dinara sa uračunatim svim porezima, a ukoliko potroši sav Internet saobraćaj, korisnik uvek može da dopuni svoj račun pripejd Internet dopunama i nastavi da ga koristi. Ista cena Start paket omogućava korisniku da surfuje, proverava poštu i društvene mreže, a idealan je i za one koji žele da imaju internet uvek pored sebe.\nTelenor Internet je brz i jednostavan za korišćenje, a dostupan je u više od 250 gradova i manjih mesta u Srbiji.\nMobilni Internet sa 500 megabajta saobraćaja za svakoga was last modified: July 1st, 2010 by Redakcija\nmobilni InternetTelenorTelenor Internet\nEpson donosi najlepše fotografije Madrida u Beograd\nUspešno testiranje projekta za Connoco Philips


Izgradnja postrojenja za duboku preradu teče po planu - Bizlife.rs\n07:32 Beograd, 28/09/2018\nU Rafineriji nafte Pančevo u toku je izgradnja projekta Duboka prerada, odnosno modernih postrojenja koja će domaćoj rafineriji omogućiti veću proizvodnju najkvalitetnijih goriva, kao i proširenje asortimana na koks, proizvod koji se sada uvozi u Srbiju. Početak rada postrojenja za duboku preradu sa tehnologijom odloženog koksovanja planiran je za treći kvartal 2019. godine. Ova investicija u koju će NIS uložiti više od 300 miliona evra za građane će pre svega značiti povećane količine najkvalitetnijih goriva proizvedenih u pančevačkoj Rafineriji. Prema navodima iz domaće naftne kompanije, samo će proizvodnja dizela biti povećana za 38%, a takođe će biti uvećane količine benzina i tečnog naftnog gasa. Takođe, završetak projekta „Duboka prerada“ značiće i početak domaće proizvodnje koksa što će dodatno doprineti energetskoj stabilnosti Srbije. Time se nastavlja trend neprestane modernizacije Rafinerije u Pančevu, a posle izgradnje novih postrojenja dubina prerade u pančevačkoj rafineriji biće 99,2% što je na nivou najboljih svetskih rafinerija.\nPored poslovnih, projekat koji se realizuje u Rafineriji nafte Pančevo doneće i brojne ekološke koristi. Pre svega, izgradnjom novih kapaciteta se stiču uslovi za prestanak proizvodnje mazuta sa visokim sadržajem sumpora što će ujedno doprineti da Srbija ispuni svoje međunarodne obaveze o smanjenju procenta sumpora u pojedinim gorivima. Takođe, realizacija projekta značiće i smanjenje emisije praškastih materija, kao i povećanu energetsku efikasnost.\nKada je reč o samim radovima u Rafineriji, izgradnja novih postrojenja teče po planu, a građevinski radovi ulaze u finalnu fazu. Tako na prostoru koji po površini nije veći od dva fudbalska terena u Rafineriji radi i do 700 radnika, uz veliki broj dizalica, kamiona, teških mašina. Na gradilištu su uspešno podignuta dva reaktora, deo opreme u kome će se odvijati proces koksovanja. Oba reaktora visoka su po 30 metara i teška preko 200 tona i njihovo podizanje bilo je svojevrstan građevinski izazov. Takođe, u toku su završni radovi na izradi koksne peći, a uporedo sa ovim poslovima, na gradilištu se obavlja i niz drugih građevinskih i montažnih poslova. Prednost pri izgradnji projekta pružena je domaćim izvođačima, a završetkom novih postrojenja u Rafineriji će biti otvorena i nova radna mesta.


Bez pilota | Aviator\nBespilotne letelice (BPLA) su jedna od glavnih tema u savremenoj vojnoj štampi. Veliku pažnju im pridaje i rukovodstvo ruskog vojnog resora: značaj automatskih vazdušnih letelica u savremenoj oružanoj borbi raste iz godine u godinu, a izgradnja bespilotnih letelica koje odgovaraju svim savremenim zahtevima predstavlja jedan od najvažnijih zadataka tekuće etape u razvoju Oružanih snaga Rusije.\nStručnjaci pretpostavljaju da će bespilotne letelice naći primenu praktično u svim vidovima ruskih Oružanih snaga. Pre svega, bespilotne letelice možemo tretirati kao determinišuća sredstva Ratnog vazduhoplovstva, pošto je za savremene vojne konflikte karakteristična široka primena avijacije čije dejstvo određuje izvršenje borbenog zadatka u celini. U vezi sa time, široka primena bespilotne tehnike može da bude ključna za razvoj ruskih Vojno-vazdušnih snaga.\n„Za savremenu oružanu borbu u vazduhu naročito je važno otklanjanje rizika od gubitaka letačkog sastava. Borbena sposobnost grupacija savremene avijacije u relevantnom stepenu je određena postojanjem obučenog letačkog sastava. S tim što je za obuku kvalifikovanog pilota potrebno više od deset godina, dok je za proizvodnju jedne letelice, čak i one najkomplikovanije i najskuplje, potrebno najviše nekoliko nedelja“, objašnjava nam preimućstva bespilotnih letelica Konstantin Sivkov, doktor vojnih nauka, prvi vice-predsednik Akademije za geopolitičke probleme.\nIpak se plusevi avijacijske tehnike, dakle i bespilotne, najpotpunije otkrivaju u savremenim borbenim dejstvima prilikom njihove primene u sastavu Ratne mornarice. Ocenjujući perspektive razvoja brodskog sastava flote i njegove pomorske avijacije, glavnokomandujući RM Rusije, admiral Viktor Čirkov, ukazao je na to da bespilotne letelice treba da postanu jedan od najvažnijih vidova naoružanja budućih brodskih osnovnih klasa. „To je potpuno u skladu sa generalnim smerom razvoja pomorske avijacije vodećih zemalja sveta“, izjavio je Čirkov.\nEksperti kažu da će se potencijalni vojni konflikti u bliskoj budućnosti umnogome determinisati borbom sa združenim jedinicama nadvodnih snaga protivnika, pre svega sa nosačima aviona. Radi toga se formiraju raznorodne udarne združene jedinice koje uključuju nadvodne brodove, podmornice i pomorsku avijaciju sa adekvatnim naoružanjem. Ali njihovo korišćenje sa punim dometom moguće je samo pod uslovima blagovremenog dobijanja koordinata cilja od spoljnih izvora. Istovremeno jedinice nosača aviona potencijalnog protivnika imaju moćnu PVO, stoga će izviđački avioni, ako dejstvuju pojedinačno ili u malim grupama, biti brzo uništeni pod dejstvom lovačke protivničke avijacije i neće moći da izvrše zadatke koji se pred njih postavljaju.\nU tim uslovima, stvaranje bespilotnih letelica koje su sposobne da vrše izviđanja združenih nadvodnih brodova protivnika u uslovima uzvratnog dejstva PVO, paralelno sa obnavljanjem sistema pomorskog kosmičkog izviđanja, predstavlja najefikasniji put za rešavanje ovog problema.\nTakva bespilotna letelica avionskog tipa treba da ima daljinu leta najmanje 2000–3000 kilometara. Njeno radio-elektronsko naoružanje treba da ima jaku radio-lokacionu stanicu koja omogućuje uočavanje nadvodnih ciljeva na udaljenosti najmanje 400–500 kilometara, sredstva za uočavanje lovačkih aviona, raketa iz klase „vazduh-vazduh“ i „zemlja-vazduh“.\nOdgovarajući radovi ruskih projektanata već donose rezultate. Tako je na međunarodnoj izložbi „Interpoliteh 2013“ bila predstavljena maketa najnovije bespilotne letelice „Gorizont Eir S-100“, koja će moći da izvrši funkciju dalekodometnog radio-lokacionog uočavanja i upravljanja. Pored toga, vodeća ruska avio-konstruktorska korporacija „Suhoj“ saopštila je svoje planove da će do 2018. napraviti udarnu tešku bespilotnu letelicu od 20 tonn. Interesantno je to da se ova mašina razvija na bazi tehničkih rešenja lovačkih aviona pete generacije T-50. Sa svoje strane, kompanija „Sokol“ sada radi na aparatu čija je masa do 5 tona.\nOsim toga, danas se ruska preduzeća bave proizvodnjom širokog spektra lakih izviđačkih bespilotnih letelica. Među njima su „Dozor-600“, „Inspektor 301“, „Orlan-10“ i „Forpost“. Neke od njih su Ministarstvo odbrane Rusije i Federalna služba bezbednosti već uvele u naoružanje.


„Trak lajt“ odlaže gradnju fabrike u Ćupriji › Made-in-Germany.rs\nNemački proizvođač auto delova „Trak lajt Jurop“ odložio je za narednu godinu izgradnju svoje fabrike u Ćupriji, zbog promene vlasničke strukture u kompaniji.\n– Fabrika koja treba da zaposli 500 radnika, kao pokretač razvoja opštine i jedna od najvećih investicija u Ćupriji poslednjih godina, vredna 11 miliona eura, umesto ove godine gradiće se iduće. Fabrika treba da bude izgrađena u gradskoj Industrijskoj zoni veličine 15 hektara, čija je izgradnja koštala oko 95 miliona dinara, uz 60 posto državnih sredstava – objasnio je predsednik Opštine Ćuprija Ninoslav Erić.\nMemorandum o razumevanju koji se tiče izgradnje fabrike „Trak lajt Jurop“, potpisan je u Ćupriji početkom marta 2013. godine od strane tadašnjeg prvog potpredsednika Vlade, a sadašnjeg premijera Aleksandra Vučića, direktora nemačke kompanije u Srbiji Svena Milhauzena i Ninoslava Erića. Sa nemačkim investitorom Vlada Srbije je potpisala i ugovor o „individualnoj državnoj pomoći“ za zapošljavanje radnika u fabrici u Ćupriji, prenosi agencija „Tanjug“.\nPredsednik Opštine Ćuprija potseća da je „Trajk lajt Jurop“ jedna od vodećih svetskih kompanija u poroizvodnji autodelova i opreme za osvteljenje, koja snabdeva vodeće evropske proizvođače vozila poput „Folksvagena“, „Dajmlera“, „Škode“ i „BMV“-a. Kompanija „Trajk lajt Jurop“ je član Nemačke privredne komore kao i Nemačko srpskog privrednog udruženja.\n– Trak lajt je započeo školovanje kadrova koji će raditi u budućoj fabrici u Ćupriji. Školovanje se odvija na Visokoj školi strukovnih studija – bečelor u Nemačkoj, a trajaće tri do tri i po godine. Kompanija je organizovala i radionicu za pripravnike iz Ćuprije, kao i intenzivni kurs nemačkog jezika na Gete institutu u Beogradu – potsetio je Erić.\nNemačka kompanija „Trak lajt“ ima osam fabrika u svetu, zapošljava 3.500 radnika, a njen godišnji promet iznosi oko pola milijarde eura.\nOd MiG na 30/11/2015 / Auto industrija, Finansije, Investicije, Proizvodnja, Tržište rada / Ostavite komentar


Sutra glasanje o Predlogu budžeta za 2019.godinu\nTanjug 6. decembra 2018. 18:30\nBEOGRAD – Skupština Srbije završila je večeras raspravu o amandmanima na više zakona, među kojima je i Predlog budžeta za 2019. godinu o čemu će se izjašnjavati sutra u 10 časova.\nTokom današnje rasprave poslanici dela opozicije su negodovali jer im, kako su naveli, nije dozvoljeno da govore što je predsednica Skupštine Srbije Maja Gojković odbacila i obrazložila da je vreme za raspravu po amandmanima potrošeno.\nPoslanici DS Balša Božović, SDS Marko Đurišić i Dveri Boško Obradović dobili su opomene, jer su, kako je rekla Gojković, ometali rad sednice, budući da su se tokom isčitavanja amandmana javljali za povrede Poslovnika i dobacivali.\nNakon toga su napustili salu i obratili su se novinarima u holu skupštine gde su najavili da će tokom večeri i noći ostati u parlamentu, odakle će se obraćati javnosti i čitati svoje amandmane, najpre one koji su se odnosili na budžet za 2019. godinu.\nPoslanici će sutra glasati, između ostalog, o povećanju taksi za RTS i RTV od 1. januara 2019. godine, setu poreskih zakona, ali i o tome da na snazi ostane zabrana zapošljavanja u javnom sektoru.


Besplatna edukacija – Vip BizPartner 2015 u Valjevu | VAmedia - info portal\n09/04/2015 09/04/2015 Нема коментара на Besplatna edukacija – Vip BizPartner 2015 u Valjevu\nU okviru projekta Vip BizPartner 2015 kompanija Vip mobile sa partnerima nastavlja sa organizacijom besplatnih radionica, a prva u nizu, koja je namenjena malim i srednjim preduzećima, održaće se u Valjevu, 9. aprila 2015. godine, sa početkom u 10 sati, u prostorijama Skupštine grada Valjeva.\nNa skupu će se govoriti o unapređenju poslovanja, korporativnom upravljanju i mnogim drugim temama koje su važne za firme i obezbeđenje njihovog održivog razvoja. Organizatori su konsultantska kuća Chapter 4 PR u saradnji sa Regionalnom privrednom komorom Valjevo, pod generalnim pokroviteljstvom kompanije Vip mobile.\nNakon uspeha prošlogodišnjeg projekta “Vip porodične firme – stub razvoja ekonomije Srbije”, na inicijativu učesnika, odlučeno je da nastavak projekta bude usmeren na mala i srednja preduzeća i da dobije novi naziv Vip BizPartner 2015. Cilj projekta je podrška preduzetnicima da na nov način sagledaju svoju firmu i da svoje poslovanje organizuju po najsavremenijim standardima.\nPrva u nizu Vip BizPartner 2015 radionica će početkom aprila u Valjevu okupiti firme, ustanove i različite organizacije Kolubarskog i Mačvanskog okruga. Ovaj skup treba da doprinese edukaciji članova poslovne zajednice, razmeni iskustava i primera dobre prakse, kao i saradnji privrednika sa komorama, efikasnijem poslovanju i boljem korišćenju potencijala. Uključiće i savetovanje kako bi mala i srednja preduzeća sa jedne strane napredovala, a sa druge doprinela razvoju privrede Srbije.\n„Seminar ovakvog tipa je odličan način da se kroz učenje i iskustva drugih, unapredi poslovanje svake firme. Prednost ovih seminara je u tome što se organizuju u područijima izvan Beograda, gde postoji veliki broj preduzeća koje treba konstantno da uče o ovoj temi“, izjavio je Aleksandar Stefanović učesnik prošlogodišnje radionice, menadžer u firmi “ELSAT” iz Čačka.\nTokom Vip BizPartner radionice u Valjevu govoriće se o temama sa kojima se suočavaju mala i srednja preduzeća u našoj zemlji i koje su od značaja za njihov razvoj i opstanak kao što su korporativno upravljenje, načini finansiranja, zapošljavanje adekvatnog radnog kadra. Biće predstavljene i studije slučaja, uspešnih malih i srednjih preduzeća iz Kolubarskog i Mačvanskog okruga.\nMala i srednja preduzeća i preduzetnici ostvaruju najveći doprinos povećanju zaposlenosti, bruto dodate vrednosti i prometa zbog čega se smatraju okosnicom rasta i razvoja privrede svake zemlje. Njihova uloga posebno je značajna u zemljama u tranziciji koje se suočavaju sa problemima visoke nezaposlenosti, niskog stepena privredne aktivnosti, nedovoljne konkurentnosti i nedostatka investicija i u kojima su još uvek prisutna velika neefikasna državna preduzeća.\nTokom 2014. godine PR agencija Chapter 4 pod generalnim pokroviteljstvom kompanije Vip mobile sprovela je projekat “Vip porodične firme – stub razvoja ekonomije Srbije”, u okviru kojeg je sprovedeno istraživanje, forum u Beogradu, kao i veoma posećene radionice u Nišu, Kruševcu, Čačku i Novom Sadu. Ovaj jedinstveni projekat imao je za cilj da pomogne porodičnim firmama da savladaju izazove važne za njihov opstanak i razvoj.


Protiv NATO i na utakmicama – Indeks Vesti – Najvažnije vesti iz Srbije i regiona\nNaslovna > Oko nas > Balkan > Protiv NATO i na utakmicama\nNovosti 03/05/2017 Balkan\nPODGORICA – Nije se dugo čekalo da posle glasanja krnjeg crnogorskog parlamenta o pristupanju Crne Gore NATO, protivnici tog članstva nastave aktivnosti koje će, kako poručuju, tek da “zatresu Crnu Goru”. U Baru, na košarkaškoj utakmici Mornar – Budućnost, domaći navijači istakli su parole na kojima je pisalo “Ne u NATO” i “Ne u EU”. Policija je brzo reagovala i ispraznila taj deo tribina.\n– Izbacivanje navijača Mornara sraman je, nedemokratski i kukavički čin policije i režima, koji, suprotno volji naroda, uvodi zemlju u zločinačku i za nas okupatorsku vojnu alijansu – rekao je Joan Vučurović, funkcioner Nove srpske demokratije.\nEpiskop budimljansko-nikšićki Joanikije kazao je da je režim unizio Crnu Goru, a da su oni koji su glasali za članstvo u NATO “pljunuli na svoje pretke”.\n– Pocepana je časna košulja Crnoj Gori da s njom NATO pakt otre krvave tragove koje je ovde ostavio. Kolika god da je sila i moć NATO pakta, koji može da sprži svu zemlju, ali jedna kap krvi one dečice postradale na murinskom mostu pred Bogom je skuplja i vrednija od cele NATO armade – kazao je Joanikije.\nJelena Ponomarjova: Evropa će platiti ceh za Kosovo\nKovač: Pismo Junkera pokazalo da smo u pravu, tužakanje Srbiju neće dovesti nigde\nSKUPŠTINA CG USVOJILA ZAKON O “ŠVAJCARCIMA”: Klijenti konačno odahnuli


Oštra polemika Tanje Miščević i albanske poslanice\n18-01-2017 20:46 Izdvojeno Srbija Politika\nAlbanska poslanica Majlinda Bregu izjavila je da je hapšenje bivšeg vođe OVK Ramuša Haradinaja "uplašilo" region.\nTanja Miščević (Foto: Medija centar)\nS druge strane, šefica pregovaračkog tima Srbije sa EU Tanja Miščević istakla je da je hapšenje ratnih zločinaca jedan od osnovnih postulata vladavine prava.\nGovoreći o Bregzitu, Majlinda Bregu je na konferenciji “EU i Zapadni Balkan posle Bregzita“ izrazila nezadovoljstvo zbog međusobnih pretnji između Britanije i EU zbog izlaska, ali i u regionu, koje, kako kaže, nije doneo taj proces.\n- Straha od konflikta će uvek biti - ocenila je ona, dodajući da je region suočen sa ekonomskim, ali i sa problemima bezbednosti.\nKako je rekla, neki žive pod šemom konflikta i ne mogu da pokopaju ono što se desilo u prošlosti, kako bi se gradila budućnost, te da je ono što se čulo u poslednje vreme problematično za region”.\n- Imamo voz, imamo hapšenje koje je uplašilo ceo region - rekla je ona i dodala da bi isto to rekla i da nije Albanka.\nIzmeđu ostalog, rekla je i da Kosovo nije Srbija, a da takođe nije ni Albanija.\nKosovo je Republika Kosovo od 2008. godine i uz sve naše emocije, to je istina koja je prisutna u regionu. "Usuđujem se da kažem da niko ne može da pokuša da promeni granice”, rekla je ona.\nKako je rekla, region ne može da optuži Bregzit za bilo šta, ukoliko se misli da zadatak političara nije da dovedu prosperitet već da se samo brinu o teritorijama.\nOna smatra da su demokratije u regionu krhke i da je jedan od problema vladavina prava.\nOdgovarajući na konstataciju albanske poslanice Majlinde Bregu, Miščevićeva je kazala da je za nju hapšenje ratnih zločinaca jedan od osnovnih postulata vladavine prava.\n- Mi možemo da se ne slažemo oko statusa Kosova, ali oko toga šta su principi i osnovni elementi vladavine prava, mislim da bismo morali da se jako dobro složimo - odgovorila je Miščevićeva.\nOna je dodala da je krajnje otvoren razgovor preduslov iskrene regionalne saradnje koja neće biti zasnovana na emocijama i način da se dođe do zajedničkog imenitelja.\n- Kada je u prethodnih toliko vekova, region imao jedan te isti cilj - a to je kretanje ka EU, postizanje onoga što su evropske vrednosti, to je važna stvar na kojoj treba da radimo dalje - rekla je Miščevićeva.\nNa konferenciji su izneta različita mišljenja o Bregzitu i posledicama koje izlazak Velike Britanije iz EU može da ima po zemlje Zapadnog Balkana.\nUčesnici konferencije koju su organizovali Institut za evropske studije i fondacija Hans Zajdel naveli su da se Bregzit može posmatrati kao šansa da se EU reformiše i vrati osnovnim vrednostima, te da se zemlje Zapadnog Balkana više posvete rešavanju egzistencijalnih pitanja, ali i kao problem koji će usporiti proces proširenja. Izvor: Tanjug\nLAVROV OŠTRO UZ SRBIJU: Albanski specijalci nemaju šta da traže na severu Kosova i Metohije!\nDAČIĆ: Albanci opet provociraju, Srbija više neće trpeti!


Faktor | Za funkcioniranje državnih institucija 237,5 miliona maraka\nObjavljeno: 29.10.2019. u 16:47\nBudžetska sredstva mogu se koristiti isključivo za finansiranje tekućih rashoda\nU Službenom glasniku BiH objavljena je Odluka o privremenom finansiranju institucija međunarodnih obaveza BiH za period oktobar-decembar 2019. godine, s obzirom na to da, podsjetimo, budžet za ovu godinu još nije usvojen.\nZa finansiranje institucija BiH u ovom periodu odobravaju se sredstva u iznosu 237.500.000 KM što predstavlja četvrtinu sredstava odobrenih za finansiranje državnih institucija u skladu sa Zakonom o budžetu za 2018. godinu. Budžetska sredstva mogu se koristiti isključivo za finansiranje tekućih rashoda neophodnih za funkcioniranje institucija.\nKako objašnjavaju u Ministarstvu finansija i trezora BiH, u skladu sa Zakonom o finansiranju institucija BiH, u periodu privremenog finansiranja bh. institucija i međunarodnih obaveza BiH, s ciljem obavljanja aktivnosti zakonski utvrđenih budžetskih korisnika, vrši se u iznosu do jedne četvrtine budžeta za finansiranje institucija, u skladu s posljednjim zakonom o budžetu institucija BiH.\nPrema tome, 2018. godina, kada je država imala budžet, godinama može biti reper za donošenje odluka o privremenom finansiranju.\nKako je navedeno u novoj odluci, nastavak finansiranja višegodišnjih projekata koji su usvojeni u budžetima prethodnih godina, kao i programa posebnih namjena vršit će se iz sredstava koja su prenesena, odnosno osigurana namjenskim donacijama i drugim namjenskim sredstvima.\nprivremeno finansiranjeSlužbeni glasnik\nZvizdić: Danas telefonska sjednica VMBiH o odluci o privremenom finansiranju\nUčenici generacije namjeravaju ostati u BiH: "Želim imati karijeru u mojoj državi"


DRŽAVA DAJE JOŠ 10 MILIONA EVRA\nDRŽAVA DAJE JOŠ 10 MILIONA EVRA\nIzvor: Tanjug,Lokalne novine | Obrenovac, 22.07.2018.\nEvo kako do para...\nDomaćim i stranim investitorima koji ulažu u Srbiji od juna je dostupno dodatnih 10 miliona evra za podsticaje u 2018. godini.\nMinistarstvo privrede pozvalo je privrednike da se prijave za ostvarivanje tog prava.\nIstiče da investitori koji u Srbiji zapošljavaju do 100 radnika dugoročno imaju veliki značaj. "Treba da se fokusiramo na njih i da im damo šansu da se razvijaju i šire. To će zaista lekovito delovati na budžet, na rast i ekonomska kretanja u Srbiji", kaže Stevanović i navodi da je Srbija najznačajnije rezultate u rastu upravo pokazala u oblasti malih i srednjih preduzeća.\nNivo podsticaja će, kako kaže, zavisiti od stepena razvijenosti lokalne samouprave i biće veći za privrednike koji posluju u manje razvijenim sredinama. "Što je stepen razvijenosti lokalne samouprave niži, to je mogućnost za ostvarivanje većeg nivoa podsticaja veća", objašnjava Stevanović.\nZainteresovani investitori za korišćenje podsticaja treba da pošalju pismo o namerama Ministarstvu privrede koje će dati mišljenje o projektu, kao i iznos sredstava koja bi mogli da dobiju kao podsticaj.\nProjekti će, precizirao je Stevanović, biti prosleđeni Razvojnoj agenciji Srbije koja će investitorima dodeliti projekt menadžera koji će pratiti projekat, a kada ostvare pravo na podsticaje, kontrolu i nadzor nad celim projektom obavljaće Ministarstvo privrede u saradnji sa RAS.\nPoziv za korišćenje tih podsticaja biće obnovljen i u idućoj budžetskoj godinu, najavio je državni sekretar.\nStevanović podseća da se za investitore koji zapošljavaju više od 100 radnika ne objavljuje poseban javni poziv, jer je reč o projektima od posebnog značaja za Srbiju.\n“Ovo je politika koja daje rezultate i obezbedjuje rast", naglasio je Stevanović.


Dodik: Haradinaj provocira, BiH bez saglasnosti RS-a ne može i neće priznati Kosovo\nmilorad dodik, Haradinaj, rs, kosovo\nPredsjednik RS-a Milorad Dodik ocijenio je kao "prvokaciju" poziv Ramusha Karadinaja, premijera Kosova da BiH prizna nezavisnost nekadašnje jugoslovenske pokrajine.\n"To je najobičnija provokacija upućena, vjerovatno, za unutrašnje političke potrebe. BiH bez saglasnosti RS-a ne može i neće priznati nezavisnost Kosova jer su na tom pitanju sve partije u RS-u postigle konsenzus. Inače, da se pita političko Sarajevo i Bakir Izetbegović - BiH bi bila prva u redu za priznanje nezavisnosti Kosova", istakao je Dodik.\nDodik: Kroz nelegalne institucije pokušava se napisati istorija\nmilorad dodik, nelegalne institucije, rs\nPredsjednik Republike Srpske Milorad Dodik izjavio je danas da se kroz nelegalne institucije – Sud i Tužilaštvo BiH pokušava napisati istorija da su samo Srbi bili zločinci, te poručio da je referendum za RS i srpski narod jedan od najsnažnijih mehanizama koji ima u budućem periodu.\nCrnadak: Dodikov referendum je predstava i šamar za narod u RS-u\nIgor Crndak, milorad dodik, rs\nMinistar vanjskih poslova Bosne i Hercegovine Igor Crnadak smatra da najava predsjednika Republike Srpske Milorada Dodika o poništavanju odluke o referendumu koju je donijela Narodna skupština RS-a prije dvije godine predstavlja “šamar narodu RS-a, ali i najvažnijoj instituciji tog entiteta – Narodnoj skupštini”.\nvukota govedarica, sds, rs\nČubrilović: Opozicija fizičkom blokadom prekršila Poslovnik NSRS\nNedeljko Čubrilović, rs, izjava\nPredsjednik Narodne skupštine Republike Srpske Nedeljko Čubrilović izjavio je danas da je opozicija na posljednjoj sjednici parlamenta prekršila Poslovnik o radu, fizički ometajući rad sjednice.\n- Poslovnik nije kršila vladajuća većina, već opozicionari, kojima je izrečena mjera da ne mogu prisustvovati 21. redovnoj sjednici, jer su fizički ometali njeno održavanje - rekao je Čubrilović.\ndragan mektić, rs, makedonski scenario


Poker Srbija: Tom "durrrr" Dwan I Dan "Jungleman12" CatesPonovo "Ukrštaju Koplja"\nTom "durrrr" Dwan I Dan "Jungleman12" CatesPonovo "Ukrštaju Koplja"\nKao što je i bilo za očekivati, Tom "durrrr" Dwan i Dan "Jungleman12" Cates će ponovo "ukrstiti koplja". Zadnjih meseci je bilo dosta pominjanja ove teme, koja je završena na Crni petak, 2011. godine. Njih dvojica su igrali heads-up na najvišim mogućim nivoima, tokom 2010. godine, i početkom 2011. godine sve do nemilog događaja koji je šokirao poker scenu. U tom periodu je "Jungleman12" bio u prednosti od $1.200.000 u odnosu na "durrrr"-a.\nNova serija duela je zakazana na FullTilt Poker-u za avgust i planirano je da se odigra minimum 4.000 ruku mesečno, i 8.000 ruku svaki drugi mesec. Ukoliko se do kraja meseca ne odigra određeni broj ruku, postoje kazne u vidu zakazanog datuma kada će morati da se odigra preostali broj ruku. "Jungleman12" je obećao da će redovno obaveštavati čitaoce o trenutnom stanju na duelu, preko Twitter-a. Dugo su se ova dva igrača prepucavala upravo preko ove društvene mreže, ali iskra koja je pokrenula ponovni duel jeste poruka Cates-a, koji je pitao "durrrr"-a, da li želi da nastavi "challenge" protiv njega, ili želi da nastavi da igra sa svakim.\nNa EPT London u martu "durrrr" je upitan u vezi "challenge"-a sa "Jungleman12"-om, i on je rekao da su se dogovarali i da će početi uskoro. "Uskoro" je stiglo i od avgusta ćemo moći preko FTP ponovo da gledamo duel vrhunskih heads-up igrača. Sudeći po komentarima na Twitter-u javnost je na strani "Jungleman12"-a, a "durrrr"-u se zamera za izjavu nakon Crnog petka, gde je javno obećao da će on vratiti deo novca zarobljenog na FTP-u, ali to obećanje nije ispunio.


Naime, Nadala zbog nezgodne povrede stopala nije bilo na Vimbldonu, Olimpijskim igrama i Ju-Es openu, ali se "Bik sa Majorke" uspešno oporavlja posle operacije i, prema rečima Tonija Nadala, trebalo bi da ga vidimo u Australiji.\n"Stvari idu na bolje. Procena je da Rafael počne sa igranjem u Australiji. Do tada bi sve trebalo da bude kako treba. Uveren sam da će biti. Ideja je da imamo sjajnu 2022. godinu i budite sigurni da će Rafa uložiti sve napore da se to i dogodi", rekao je Toni Nadal.\nStric Rafaela Nadala i njegov dugogodišnji trener Toni sada je javno rekao da se mnogi teniseri preforsiraju i ne procene dobro svoje mogućnosti, a vrlo verovatno da je mislio i na Rafu.\n"Frustracija dolazi od lične loše procene. Mislite da stvari moraju da idu dobro jer ste tako procenili i borite se protiv toga tako što ne dozvoljavate da shvatite kakva je situacija. Ako ste frustrirani imate problem i jedini način da ga rešite je tako što prihvatite realnost. Morate da znate da se neće uvek stvari odvijati kako želite jer ste tako zamislili", rekao je Toni Nadal.\nOn je pričao i o Novaku Đokoviću i njegovom porazu u finalu Ju-Es opena.\n"Sastala su se dva rivala i drugi na svetu je pobedio. Iako je on veliki teniser, on je takođe pod pritiskom i to se videlo u finalu", dodao je Toni.\nToni Nadal Rafael Nadal tenis Novak Đoković


KOMENTAR: MAKEDONCI SE UDALJAVAJU OD ETNICKIH PODELA | Institute for War and Peace Reporting\nKOMENTAR: MAKEDONCI SE UDALJAVAJU OD ETNICKIH PODELA\nRezultati referenduma pokazuju da javnost vise nema apetita za otvaranje starih sporova.\nCini se da nema mnogo sumnje da je odluka Amerike da prizna Makedoniju pod njenim ustavnim imenom znacajno doprinela neuspehu referenduma odrzanog u nedelju, kojim je trebalo da bude odbacen zakon kojim bi albanska manjina dobila vecu moc na regionalnom nivou.\nMakedonci su vecinom ignorisali nacionalisticki inspirisani plebiscit, buduci da je samo 26 posto stanovnika sa pravom glasa izaslo da glasa 7. novembra, sto je daleko manje od 50 procenata, koliko je neophodno da bi referendum uspeo.\nIshod je poraz nacionalistickih pokusaja da se sprece reforme koje se sprovode od zavrsetka etnickih sukoba 2001. godine. Ali nije samo odluka SAD, objavljena tri dana ranije, dovela do propasti refrenduma.\nCak i bez ove diplomatske intervencije bilo je jasno da vecina glasaca planira da signalizira svoju podrsku multietnickoj formuli koja je uvedena Ohridskim sporazumom kojim su okoncani sukobi u avgustu 2001, i svoje protivljenje ozivljavanju starih etnickih sukoba.\nPredmet referendum bio je o zakon kojim se menjaju administrativne granice unutar Makedonije, sto je deo paketa mera za decentralizaciju kojima lokalna uprava stice vecu moc.\nEtnicki Albanci bi postala vecina u nekim integrisanim opstinama.\nZakon je usvojen u avgustu 2004. godine na inicijativu vlade pod vodjstvom socijaldemokrata, i dozivljava se istovremeno kao krucijalni korak u ostvarivanju odredbi Ohridskog mirovnog sporazuma, i preduslov za prijavljivanje Makedonije za clanstvo u Evropskoj uniji i NATO.\nOvaj referendum je mesecima predstavljao goruce pitanje koje je ugrozavalo nestabilne odnose izmedju etnickih zajednica i prizivalo dvojne utvare podele Makedonije i “velike Albanije”.\nGlasanje je podrzala glavna opoziciona snaga, nacionalisticka VMRO-DPMNE, zajedno sa nekoliko manjih stranaka. VMRO-DPME je podigla uloge sumornim upozorenjima da bi novi zakon prakticno podelio zemlju na dva dela time sto bi u nekim regionima Albancima dao vecinski status.\nGlasanje je, medjutim, pokazalo da vecina ljudi odbacuje ovaj argument, kao i ideju da ce Makedonci biti primorani da napuste oblasti u kojima lokalnu vlast drze Albanci.\nReferendum je, takodje, pokazao da vecina ipak ne zeli da dopusti da ga nacionalisti upotrebe za rusenje sporazuma koji je skupstina vec odobrila.\nMada dogovor postignut u Ohridu nije narocito omiljen medju Makedoncima, sve se vise prihvata stav da je mirovni sporazum doneo nov, pozitivan razvoj u medjuetnickim odnosima.\nNacionalizam mozda nije nestao, ali ljudi sa obe strane shvataju da multietnicko drustvo nema alternative. Cinjenica da je sukon 2001. godine bio relativno kratak i da je broj zrtava bio ogranicen doprinela je ovom procesu.\nSama kampanja za referendum izazvala je nove etnicke tenzije i podstakla sumnje kod albanske manjine da Makedonci ne podrzavaju multietnicko drustvo. Ipak, mala izlaznost je pokazala da vecina u obe zajednice podrzava Ohridski plan.\nRezultat bi sada trebalo da podstakne Albance da pruze prijateljsku ruku i pokazu Makedoncima da nemaju skrivenu nameru da se otcepe.\nMada je vecina glasaca prepoznala – i odbacila – referendum kao sredstvo borbe za moc i pokusaj odredjenih politicara da se vrate na vlast na talasu nacionalistickih osecanja, to ne znaci da su bili spremni da bez ostatka podrze vladu.\nIspitivanja javnog mnjenja pred referendum pokazivala su da do 60 procenata izbornog tela planira da upotrebi svoje glasacko pravo. Taj visoki postotak pokazuje da su ljudi zeleli da pokazu nezadovoljstvo izazvano time sto im vladajuca koalicija nije na ispravan nacin prezentovala svoje predloge za novo uredjenje lokalne uprave.\nVlada je pozvala glasace da bojkotuju referendum, upozoravajuci da bi pozitivno glasanje predstavljalo ozbiljan udarac za napore Makeodnije da se pridruzi EU i NATO.\nMedjunarodna zajednica je potvrdila takva strahovanja. Visoki zvanicnici, ukljucujuci sekretara za odbranu SAD, Donalda Ramsfelda, predsednika Evropske komisije Romana Prodija i britanskog ministra za Evropu, Denisa Meksejna, posecivali su Skoplje i prenosili ozbiljna upozorenja da bi odbacivanje decentralizacije vratilo sat unazad.\nMnogi lokalni novinari i politicari osudili su ovo nezeljeno mesanje – ali neki analiticari smatraju da rezultat opravdava intervenciju medjunarodne zajednice, koja je slicnu ulogu odigrala i kada je trebalo progurati odluke u vezi sa prihvatanjem Ohridskog sporazuma.\nTokom proteklih godina, Makedonija se suocavala sa brojnim izazovima. Krajem februara, izgubila je predsednika, Borisa Trajkovskog, u tragicnoj nesreci. Dve sedmice kasnije, doslo je do eksplozije nasilja na susednom Kosovu. Mesec dana kasnije, predsednicki izbori u Makedoniji doveli su do ostavke vlade kada je pemijer preuzeo funkciju sefa drzave.\nKroz sve ove burne dogadjaje, ukljucujuci i poslednji referendum, makedonski narod je pokazao veoma visok stupanj zrelosti i ambiciju da se priblizi ostvarivanju politicke ravnoteze i ekonomskog prosperiteta.\nOstvarivanje ovih ciljeva je sledeci izazov sa kojim ce se suociti ova mala zemlja. Kako Makedonija ulazi u novu fazu, odbacujuci konacno fundamentalne dileme o etnickoj i politickoj stabilnosti, i ocekujuci mesto u redu za prijem u clanstvo EU, vlada se suocava sa krucijalnim zadatkom ekonomske i sistemske reforme.\nTek kada reformise svoje sudstvo, javni sektor i osiromasenu ekonomiju, Makedonija ce konacno biti u stanju da se oslobodi stereotipne predstave o balkanskoj drzavi koja je trajno hendikepirana besmislenim plemenskim sukobima, i tako se razvije u stabilnu, prosperitetnu demokratiju.\nAna Petruseva je menadzer IWPR projekta u Makedoniji


SENZORNA SOBA u okviru projekta "Poboljšanje terapijskih usluga za decu i mlade sa poteškoćama u razvoju na teritoriji opštine Svilajnac" radi u Svilajncu !!!\nIzvor: Centar za brigu o porodici "SVILAJNAC"\nOpština Svilajnac u saradnji sa Centrom za brigu o porodici „SVILAJNAC“ sprovodi projekat „Poboljšanje terapijskih usluga za decu i mlade sa poteškoćama u razvoju na teritoriji opštine Svilajnac“ koji se realizuje u okviru programa „Podrška Vlade Švajcarske razvoju opština kroz unapredjenje dobrog upravljanja i socijalne uključenosti – Swisspro Program“ , koji podržava Vlada Švajcarske, a sprovodi Kancelarija za Ujedinjene nacije za projektne usluge u partnerstvu sa Stalnom konferencijom gradova i opština.\nProjekat ima za cilj povećanje dostupnosti i kvaliteta usluga socijalne zaštite za decu i mlade od 4 do 26 godina starosti sa teškoćama u razvoju.\nOvim projektom se dosadašnji savetodavno-terapijski rad, koji se realizuje u prostorijama Centra za brigu o porodici, unapredjuje postavljanjem asistivne opreme za senzornu sobu. Senzorna soba je namenjena radu sa decom i mladima sa smetnjama u razvoju, pre svega sa decom iz autističnog spektra, decom sa senzornim oštećenjima, smetnjama u mentalnom i govorno- jezičkom razvoju, smetnjama u učenju i problemima u ponašanju.\nObučeni terapeuti, logoped, psiholog i fizioterapeut, sprovode tretman kroz igru, a sve u cilju razvijanja senzornih veština potrebnih za život. Smirujuća atmosfera kroz svetlosne i zvučne efekte, korisnicima omogućava poboljšanje koordinacije pokreta, deluje opuštajuće na decu koja su stalno u pokretu ili imaju burne reakcije na spoljašnje okruženje, dok usmerava pažnju neaktivne dece i poboljšava koncentraciju u učenju.\n„Centar u saradnji sa Centrom za socijalni rad „Svilajnac“ već poseduje bazu podataka dece i mladih sa poteškoćama u razvoju, ali ovim putem bih pozvala i roditelje dece koji nisu korisnici usluga, a smatraju da im može biti od koristi, da se jave u prostorije Centra za brigu o porodici i nakon početne procene uključe decu kojoj je potrebna dodatna podrška uz terapijske usluge“, izjavila je Ivana Petrović, direktor Centra za brigu o porodici „SVILAJNAC“.


MINISTAR MALI: Ocena Stejt dipartmenta pruža dodatni podstrek i nadu da će Srbija još više napredovati – Nacionalist\nby nacionalist July 25, 2021, 4:55 am 999 Views\n– Ključ napretka jesu brojne investicije, koje uprkos krizi koja je izazvana pandemijom virusa korona ne zaobilaze Srbiju. Naprotiv, kako je Stejt dipartment ocenio, sigurnost i stabilnost koju smo postigli, uz odličan strateški položaj zemlje, kvalitetnu i obrazovanu radnu snagu, podsticaje za investiranje i aranžmane o slobodnoj trgovini, pre svega sa Evropskom unijom, izvesno predstavljaju pobedničku kombinaciju, u kojoj pre svega dobijaju građani naše zemlje – rekao je Mali.\n– Rast životnog standarda je cilj od kojeg Vlada Republike Srbije i predsednik Aleksandar Vučić, ne odstupaju. Sve što Srbija čini, usmereno je ka boljitku građana ove zemlje. Možda po prvi put građani svedoče da je javni interes, odnosno interes građana važniji od privatnih interesa pojedinaca, sa čime smo se nekada susretali veoma često. Ekonomski napredak mora biti ravnomeran na čitavoj teritoriji naše zemlje, a u tome će značajno pomoći nikada veća infrastrukturna ulaganja. Samo do kraja godine imaćemo još četiri auto-puta u izgradnji, tako da će ukupno u izgradnji biti osam auto-puteva. Uz izgradnju puteva, radi se na železnici, kao i na izgradnji vodovodne i kanalizacione mreže širom Srbije, što je dodatni podstrek za strane direktne investicije – ocenio je.\n– Naime, uz očuvanje fiskalne stabilnosti i inicijative koje podstiču rast, poput nikad većih javnih investicija, prepoznata je i intencija smanjenja poreskog opterećenja. Nezaobilazne su i mere pomoći građanima i privredi koje se još uvek sprovode. Zahvaljujući trećem paketu pomoći ove godine, za šta je izdvojeno oko 266 milijardi dinara, Srbija je očuvala radna mesta i privredu. Istovremeno, javne finansije su stabilne i pod kontrolom uprkos potresima na međunarodnoj sceni, imajući u vidu da je održavamo nizak deficit, dok se fiskalni prostor koristi u cilju podrške privrednom rastu. Javni dug je na nivou ispod 60 odsto, koliko je propisano Mastriškim ugovorom – objasnio je on.\n– Koristimo najbolju svetsku praksu i primenjujemo je u Srbiji. Nosioci kapitala prepoznali su značajne promene koje su se u našoj zemlji dogodile prethodnih godina i koje su doprinele poboljšanju poslovnog ambijenta. Zato smo šampioni po pitanju privlačenja stranih direktnih investicija u ovom regionu. Očekujemo da ćemo sa Sjedinjenim Američkim Državama uspostaviti još bolju saradnju i još više unaprediti investicije iz te zemlje. Imamo posebna očekivanja kada je u pitanju IT sektor, ali i kada je u pitanju poljoprivreda, upravljanje čvrstim otpadom, zaštita životne sredine, obnovljivi izvori energije – naveo je Mali.\n– Time ćemo unaprediti ponudu finansijskih instrumenata i istovremeno još više povećati i domaće i strane investicije. To nužno vodi daljem rastu BDP-a, rastu naše ekonomije, a samim tim i rastu plata i penzija – naveo je Mali i zaključio da Srbija nazaustavljivo ide napred.


Agata Kristi ~ Policijsko nasilje, psovanje, silovanje... ~ Agatha Christie EX-YU FanPage\nutorak, 29. septembra 2020. @ 06:27\nnedelja, 18. decembra 2016. @ 13:00 četvrtak, 18. aprila 2019. @ 13:16\nPolicijsko nasilje, psovanje, silovanje…\nNova TV adaptacija Agate Kristi šokiraće gledaoce\nBBC odlučio je da šokira gledaoce seksi verzijom klasika Agate Kristi „Svedok optužbe“ sa dopisanim psovkama, pokušajem silovanja i policijskim nasiljem.\nNova verzija TV filma uključuje brutalne scene kojih nema u originalnoj priči već ih je dopisala scenaristkinja Sara Felps, javlja britanski „San“.\nProšlog Božića BBC je izazvao sličnu kontroverzu dodavanjem psovki i zloupotrebe narkotika u adaptaciju „Deset malih crnaca“ koju je takođe pisala Sara Felps.\nMeđutim, ta mini-serija je privukla deset miliona gledalaca u Velikoj Britaniji, uprkos pomenutim promenama, pa je BBC odlučio da ponovi dobitnu kombinaciju Agata Kristi – Sara Felps.\n„Svedok optužbe“ (The Witness for the Prosecution) je priča o Leonardu Volu (Bili Haul) optuženom da je ubio naslednicu Emili Frenč, koju tumači Kim Katral, poznata kao Samanta iz serije „Seks i grad“.\nPretpostavlja se da je moderna verzija puna sočnih psovki i da istražuje mračna psihološka stanja ljudi umešanih u suđenje za Emilino ubistvo.\nStručnjaci, međutim, kažu da je nova drama verna duhu originalne kratke priče iz 1925. godine. Poznavalac lika i dela Agate Kristi, dr Džejmi Berntal, kaže da je književnica bila „vrlo svesna svih tih stvari koje možda tradicionalno ne vezujemo za njen opus.“\nPogledano 218 puta, 1 pregleda danas\nOvog meseca poseta : 11087\nOve godine poseta : 80422\nUkupno poseta : 5563067


Beograd, 18. maj 2006. – Njegovo Kraljevsko Visočanstvo Prestolonaslednik Aleksandar II posetio je danas Kraljevski vazduhoplovni klub „Soko“ u Lisičijem jarku kod Beograda i upoznao se sa aktivnostima ovog sportskog kluba.\nPrestolonaslednika je tom prilikom pozdravio predsednik kluba Nikola Aaćimović, koji je Njegovo Kraljevsko Visočanstvo obavestio o toku priprema za predstojeća domaća i međunarodna takmičenja. Prestolonaslednik Aleksandar II je tokom prezentacije vazduhoplova koje koriste članovi ovog kluba video i modele aviona koje su izradili modelari „Sokola“, a obavešten je i o školi letenja i padobranstva za učenike koja se sprovodi u ovom sportskom društvu. U neformalnom razgovoru sa vodećim ljudima Kraljevskog kluba, Nj. K. V. Prestolonaslednik Aleksandar II je izrazio zadovoljstvo onim što je video u Lisičijem jarku:\n„Prijatno sam iznenađen svim vašim aktivnostima i stvarima koje radite. Škola letenja i padobranstva za najmlađe su specijalno dragoceni i atraktivni programi, koji će sigurno privući još više mladih. Neophodno je učiniti sve kako bi se deca – umesto na ulici – zabavljala u okviru sportskih klubova. Zahvalan sam vam što se trudite da naše mlade privučete visinama i tako ih odvučete od potencijalno opasnih sadržaja koji se često kriju na ulici“, rekao je Prestolonaslednik Aleksandar II obraćajući se članovima Kraljevskog vazduhoplovnog kluba „Soko“.\nRaspoložen dobrodošlicom članova Kraljevskog vazduhoplovnog kluba Soko, Kralj Aleksandar\nobilazi sportski aerodrom Lisičiji Jarak u informativnom razgovoru sa članovima kluba.\nNaravno želja svakog posetioca aerodromu je da se slika u zmaju.\nNi Kralj Aleksandar nije odoleo utisku pa sa domaćinima pozira svom fotografu u želji da svoju kolekciju fotografija obogati\nupravo sa ovom divnom fotografijom.\nDruštvo mu sa velikim zadovoljstvom pravi Bata, najlepši zmajar i Nikson upravnik aerodroma Lisičiji Jarak.\nAerodrom se najbolje upoznaje pešice\nSnimak za uspomenu - Kralj Aleksandar i Leki najiskusniji aviomehaničar za sportsku avijaciju na Lisičijem Jarku i široj okolini (1000km)\nOduševljen AN-om 2 Kralj Aleksandar je na pilotskom sedištu\nOsnovne informacuje o eksploataciji aviona Kralj Aleksandar dobija od pravog čoveda za ovu vrsu avijacije.\nPolumirac je profesionalni pilot i najbolji majstor za teranje ove sprave. Alal mu vera.\nSa osmehom na licu i dogovorom o sledećoj poseti aerodroma i članova Kraljevskog Vazduhoplovnog Kluba Soko,\nKralj Aleksandar se nerado rastaje sa ljudima i ambijentom u kome je prvi put proveo predivnih nekoliko časova nezaboravnog\ndruženja i divljenju organizacijom i ostvarenim uspehu na takmičenjima u prošloj letačkoj sezoni članova Kraljevskog Vazduhoplovnog Kluba Soko.\nNa rastanku Kralj Aleksandar članovima Kraljevskog Vazduhoplovnog kluba Soko u znak pažnje\ni željom da im ova godina bude još uspešnija i bogatija osvojenim trofejima na predstojećim takmičenjima,\npoklanja predivnu porodičnu fotografiju.


O nama – Holivan Beograd, Prediva i vunice za ručni i mašinski rad, Bade mantili, Reklamni peškiri, Dresovi, Sportski rekviziti, Sportska oprema\nHolivan doo Beograd”, u punom imenu “PREDUZECE ZA EXPORT-IMPORT HOLIVAN DOO BEOGRAD” je porodicno preduzece osnovano u Beogradu pocetkom 2004. godine, za trgovinu na veliko i malo, koje se bavi textilom i proizvodima koji su vezani za tekstilnu industriju, u zemlji i inostranstvu.\nDelatnost preduzeca se bazira na:\nplasman vunice i prediva,\nizvoz sportske odeće,\nsportskoj opremi i rekvizitima koje plasiramo na trzistu EU,\nizvoz trikotaznih pamucnih proizvoda,\nhotelskom i ugostiteljskom tekstilu,\nplasman frotir programa u srbiji i inostranstvu.\nFrotir program u kome smo prisutni na domacem kao i inostranom trzistu:\nmodni peskiri i bademantili,\nhotelski peskiri i bademantili,\nkucni frotirni prekrivaci,\nreklamni peskiri i peskirici,\n… u raznim tehnickim kvalitetima, dezanima, dimanzijama, obradama i gramazama.\nSaradnjom sa nasim partnerima iz Evropske Unije od samog osnivanja firme, nastavljamo dugogodisne poslovanje jednog od dva suvlasnika preduzeca “HOLIVAN“, koji od 1989 godine radi u Parizu – Francuska.\nNjegov dugogodisnji rad, iskustvo, znanje i poznavanje francuskog, belgijskog i nemackog trzista su doprineli firmi “HOLIVAN“ da za relativno kratko vreme, lakse otpocne uspesnu saradnju sa zapadnim ino-partnerima.\nNase proizvode uspesno uvozimo u Srbiju i izvozimo za Nemacku, Belgiju i Francusku gde u Parizu imamo kancelariju i veoma solidne poslovne kontakte. Sve dodatne informacije mozete dobiti putem gore navedenih e-mailova, telefona ili faxa.


Ukinut kontrolni PCR test - Zdravlje Vodič | Vaš vodič kroz zdravstveni sistem Srbije\n“Banjica” ponovo prima pacijente\nKontrolni PCR test koji je rađen nakon isteka izolacije od dve nedelje od danas je ukinut, odlučio je Institut za javno zdravlje Srbije “Dr Milan Jovanović Batut”. Tim povodom su iz Doma zdravlja “Novi Sad” saopštili da će pacijenti, nakon prestanka karantina, biti pozvani od strane lekara iz kovid ambulanti sa terminom kada da dođe na kontrolu.\n“Spisak pacijenata kojima se uskoro završava dvonedeljna izolacija dobijaćemo od Instituta za javno zdravlja Vojvodine i na osnovu njega pozivati pacijente na kontrolu”, saopštili su iz ove ustanove.\nNaveli su i da ovim potezom žele da obezbede maksimalnu sigurnost svim pacijentima koji dolaze u objekte, pa će oni koji su bili u izolaciji biti pregledani u kovid ambulantama i neće biti u kontaktu sa ostalima.\nNavedeno je i da će, budući da je ukinuto kontrolno PCR testiranje, lekarski izveštaj najviše zavisiti od izjave pacijenta: kako se trenutno oseća, da li ima tegobe..\n“Podsećamo građane da je od krucijalne važnosti da tom prilikom daju tačne podatke na osnovu kojih će lekar ukinuti karantin, jer svaki netačan i namerno prikriven podatak o zdravstvenom stanju može povlačiti za sobom i odgovornost”, kažu predstavnici ove zdravstvene kuće.


Škoda najavila kupe Enyaq - BIGportal.ba\nŠkoda je objavila skice koje predstavljaju najavu kupe verzije modela Enyaq, sa prtljažnikom umanjenim za 15 litara u odnosu na standardnih 585 litara. Premijera je zakazana za 31. januar, a Škoa pokušava da poveže novi model sa Monte Carlom iz tridesetih godina prošlog vijeka.\nKonvencionalno stilizovani Enyaq ima aerodinamički koeficijent 0,247, a kod kupea se ta vrednost spušta na 0.234, što bi trebalo da donese nešto veću autonomiju sa jednim punjenjem baterije. Automobil će zvanično u imenu nositi sufiks „Coupe“, a zanimljivo je da će biti za milimetar viši od regularnog modela i 4mm duži od standardne verzije, sa kojom će deliti osvetljenu prednju masku.\nRanije je najavljeno da će Enyaq Coupe IV moći da se dobije sa 177KS, 201KS i 261KS, odnosno sa izborom između baterije od 62kWh ili 82kWh. Očekuje se da će kasnije u ponudu biti uvrštena RS varijanta i da će biti na nivou Volkswagena ID.5 GTX i njegovih 300KS.\nCenovno povoljniji paketi opreme kombinovaće se sa pogonom na zadnjim točkovima i jednim agregatom, a snažnije verzije će imati i dodatni motor na prednjoj osovini, što podrazumeva pogon na svim točkovima.\nNakon digitalne svetske premijere u Pragu krajem ovog meseca, Enyaq Coupe stiže u prodaju u Evropi kasnije ove godine.


Eko turizam i birdwaching: UGLEDNI GOSTI IZ JAPANA POSETILI OPOVO I BARANDU\nAutor : ePančevo apr 27, 2019\nEko turizam je grana turizma koja se zbog specifičnih uslova i velikih potencijala u našoj opštini ubrzano razvija. Sportski ribolov decenijama privlači brojne ljubitelje pecanja na obale Tamiša, a poslednjih petnaestak godina sve je više ljubitelja prirode koji upražnjavaju forme aktivnog odmora kao što su bajking, treking, kanu – kajak…\nJedna od ekoturističkih disciplina koja se posebno „primila“ je birdwatching (posmatranje i fotografisanje ptica). Pečena slatina i ribnjaci u Barandi i Sakulama su ornitostaništa značajna na nacionalnom nivou gde je zabeležena preko 225 vrsta ptica i svakog vikenda privlače ptičare iz cele Srbije, ali i iz inostranstva.\nJuče su opštinu posetili ugledni gosti iz Japana, Tadaši Nagai i Giči Ajame, a njihovi domaćini su bili birdwaching vodič Čeda Vučković i predsednik LU „Šnjep“ Baranda Aleksandar Veselinov i tom prilikom su obišli lokalitet Pečena slatina u Barandi.\nTadaši Nagai je poznati japanski diplomata koji je u periodu od 2005. do 2009. godine obavljao dužnost japanskog ambasadora u Beogradu. Za vreme njegovog mandata Srbija i Beograd su dobili izuzetno vredne donacije od Japana, a Nagai je proglašen počasnim građaninom Beograda, a kao pasionirani fotograf postao je i počasni član Foto saveza Srbije.\nČeda Vučković ističe značaj ekoturizma za našu opštinu ali i potrebu za očuvanjem prirodnih staništa.\n-Poslednjih desetak godina na lokalitetima naše opštine vodio sam grupe i pojedince iz Velike Britanije, Nemačke, Švajcarske, Austrije, Švedske, a evo došao je red i na Japan, što samo govori kakvo prirodno blago posedujemo. Birdwatching je ekoturistička grana koja na zapadu donosi veliki profit ali traži uređenu infrastrukturu i naravno, pre svega zaštitu i očuvanje prirodnih staništa, rekao je Vučković.\nAleksandar Veselinov takođe ističe zaštitu prirodnih staništa.\n-Drago mi je što su gosti iz Japana zadovoljni onim što su videli i našim gostoprimstvom. Bilo je ptica, bilo je tema za fotografisanje ali nažalost, i velikih površina vegetacije koja je poslednjih par meseci izgorela što nije dobro. Moramo podići ekološku svest i zaustaviti devastiranje prirodnih staništa, poručio je Veselinov.\nsep 19, 2019 5781 Vesti\nsep 18, 2019 4353 Vesti\nsep 20, 2019 1034 Vesti\nsep 20, 2019 204 Vesti


Meksiko: Četvoro mrtvih u požaru na naftnoj platformi - Vijesti.me\nFotografija platforme sa Twittera\nU požaru na naftnoj platformi u Meksičkom zalivu poginule su četiri osobe, navela je večeras državna meksička naftna kompanija "Pemeks" na Tviteru.\n"Nažalost, potvrđena je smrt četvoro radnika u nesreći na platformi Abkatun -Permanent", napisali su iz "Pemeksa", prenijela je agencija AFP.\nMeksička državna naftna kompanije na čijoj je platformi izbio požar, objavila je ranije danas na Tviter nalogu da je najmanje jedna osoba poginula i 16 povrijeđeno, od kojih jedno lice teže, dok je oko 300 radnika bilo primorano da se evakuiše, prenijela je agencija Rojters.\nPortparol službe za vanredne situacije obližnjeg grada Siudad del Karmen. naveo je, međutim, da je 45 osoba povrijeđeno, ali da nije bilo poginulih na platformi koja je dio kompleksa Abkatun-Pol-Čuk u naftom bogatom Zalivu Kompeče, gdje je izbio požar i od ranih jutarnjih časova osam vatrogasnih brodova se borilo sa plamenom.


Tanjug 14. oktobra 2019. 17:18\nPEKING – Prodaja automobila u Kini opala je u septembru za 6,3 odsto u odnosu na isti mesec prošle godine, a prodaja električnih automobila za čak 34,2 odsto, izvestila je danas Kineska asocijacija proizvođača automobila (CAAM).\nProdaja sedana, SUV vozila i minivana na najvećem svetskom tržištu automobila, pala je na 1,9 miliona jedinica, prema podacima te industrijske grupacije, prenosi agencija AP.\nUkupna prodaja, uključujući kamione i autobuse, smanjena je za 5,2 odsto na 2,3 miliona jedinica.\nProdaja električnih automobila pala je na 80.000 jedinica, usled smanjenja državnih subvencija koje su prethodno pomogle Kini da postane najveće svetsko tržište električnih automobila.\nZa devet meseci ove godine, ukupna prodaja automobila u Kini je opala za 11,7 odsto, na 15,2 miliona jedinica.\nU istom periodu, prodaja električnih automobila je porasla za 20,8 odsto u odnosu na isti period prošle godine, na 872.000 jedinica. To je bilo posledica snažne potražnje u prvom polugodištu, pre smanjenja državnih subvencija.\nProdaja SUV vozila, koja su prethodno važila za „svetlu tačku“ auto-industrije u Kini, opala je u prvih devet meseci ove godine za 9,3 odsto u odnosu na godinu dana ranije, saopšteno je iz CAAM-a.


Reklamni materijal - Mincom D.O.O Novi Sad Veleprodaja\nReklamni materijal obuhvata sve proizvode koji nas svakodnevno okružuju i na kojima vidimo razne oblike reklama. Za razliku od tradicionalnih reklama u novinama, na bilbordima ili na televiziji, reklamni materijal ima mnogo veću upotrebnu vrednost. Proizvodi na kojima štampamo Vaš dizajn ili logotip firme se upotrebljavaju svakodnevno i samim tim mnogo više ljudi može videti Vaš kontakt, logo i brend.\nReklamni materijali iz našeg asortimana namenjeni za reklamni materijal se štampaju tehnikom sublimacione štampe. Za razliku od nekih drugih vrsta štampe, kao što su tampon, sito ili ofset štampa, glavna odlika sublimacione štampe je ta da se može štampati pun kolor i da se ne moraju izrađivati velike serije. Reklamni materijali se mogu štampati u manjim i većim tiražima a da svaki proizvod pojedinačno ima drugačiji štampani motiv.\nUkoliko imate firmu, restoran, kafić ili trebate reklamni materijal za bilo koju drugu delatnost kod nas možete naći sve potrebne proizvode za reklamu Vašeg brenda.\nIzaberite bilo koji proizvod iz našeg asortimana koji broji preko 200 različitih proizvoda i mi ćemo Vam uraditi štampu po Vašoj želji. Kako bi Vam olakšali izbor, proizvode smo podelili u nekoliko kategorija a to su:\nReklamna snežna kugla\nReklamne pločice sa imenom\nUkoliko sami želite da pravite reklamni materijal sa štampom u našoj ponudi možete pronaći opremu za sublimaciju. U toj opremi možete pronaći sublimacione štampače, boje, papir i prese koje služe za prenos dizajna sa papira na artikle. Tehnika sublimacije veoma je jednostavna i sve informacije na ovu temu možete da saznate kod nas. Mincom tim uvek vam stoji na usluzi bilo da imate pitanje o opremi, pripremi ili pečenju.\nPored toga reklamnih materijala, u našoj ponudi možete naći opremu kao i neodštampane sublimacione proizvode ukoliko se bavite sublimacionom štampom. Neki od najzastupljenijih proizvoda su:\nŠolje za sublimaciju (preko 80 vrsta šolja)\nZapratite i naš Youtube kanal Mincom d.o.o. i pogledajte tutorijale o štampi na raznim proizvodima iz naše ponude.


Srbija: Nezaposlenost 19 posto, rast BDP 8,4 procenta\nNarodna banka Srbije, ilustracija\nStopa nezaposlenosti u Srbiji je 19 odsto i to 18,5 odsto za muško i 19,6 posto za žensko stanovništvo, podaci su ankete o radnoj snazi koju je sproveo Republički zavod za statistiku Srbije objavaljnoj u utorak 31. maja.\nTa stopa je najveća u beogradskom regionu, 20,5 odsto, zatim slijede region Južne i Istočne Srbije, 20,2 odsto, i region Vojvodine sa 19,2 odsto, dok je nezaposlenost najmanja u regionu Šumadije i Zapadne Srbije, 16,6 odsto.\nU saopštenju je navedeno da je stopa zaposlenosti mladih u prvom kvartalu 2016. godine u odnosu na isti kvartal 2014. godine, povećana sa 13,1 odsto na 16,2 odsto, dok je stopa nezaposlenosti u tom periodu smanjena sa 52,5 odsto na 44,2 odsto.\nAnketa je sprovedena na uzorku od 11.500 domaćinstava i odnosi se na prvi kvartal godine.\nIstovremeno je Republički zavod za statistiku objavio da je realni rast bruto domaćeg proizvoda (BDP) Srbije u prvom kvartalu 2016. godine iznosio je 3,5 posto u odnosu na isti period prethodne godine.\nU poređenju sa prethodnim kvartalom rast BDP-a je bio 1,6 odsto.\nNajveći rast bio je u gradjevinarstvu (15 posto), industriji i snabdevanju vodom i upravljanju otpadnim vodama (6,6 odsto) i trgovini na veliko i malo, popravci motornih vozila, saobraćaju, skladištenju i uslugama smeštaja i ishrane ( 4,1 procenata).\nNa kraju 2015. godine rast BDP-a je bio 0,8 odsto.\nZa 2016. budžetom je projektovan rast BDP-a od 1,75 posto, ali se očekuje da će biti veći.\nIndustrijska proizvodnja u Srbiji u aprilu 2016. godine veća je za 8,4 odsto nego pre godinu dana, a u odnosu na prosek 2015. godine veća je za 5,7 odsto, saopštio je danas Republički zavod za statistiku.\nRast industrijske proizvodnje u prva četiri mjeseca ove godine bio je 9,9 odsto u poređenju sa istim periodom 2015. godine.\nU rudarstvu je rast u aprilu u odnosu na isti mjesec prošle godine bio 12,5 posto a u prerađivačkoj industriji 11 odsto, dok je u snabdevanju električnom energijom, gasom i parom pad bio 1,8 procenata.\nNajveći uticaj na rast industrijske proizvodnje imale su proizvodnja derivata nafte, proizvoda od gume i plastike, duvanskih proizvoda, električne opreme i prehrambenih proizvoda.


Rusija osudila američke sankcije Iranu - Svet - Dnevni list Danas\nPočetna » Svet » Rusija osudila američke sankcije Iranu\nRusija je danas ocenila kao „nepromišljenu“ i „destabilizirajuću“ američku odluku o uvođenju novih sankcija Iranu, optužujući Vašington da želi da „prekine“ sve načine pregovora o iranskom nuklearnom programu.\n0Piše: Beta 25. juna 2019. 16.37\n„Američke vlasti treba da se zapitaju gde ih vodi njihova nepromišljena politika prema Iranu. Ona uključuje ne samo destabilizaciju Bliskog istoka već podriva i međunarodni bezbednosni sistem“, ocenilo je rusko Ministarstvo inostranih poslova.\nNove američke sankcije koje pogađaju najviše iranske zvaničnike, među kojima i vrhovnog vođu, predstavljaju „još jedan pokušaj SAD da diktiraju svoju volju suverenim državama“, navela je ruska diplomatija.\n„Stiče se jasan utisak da Vašington hoće da prekine veze, suprotno vlastitim uveravanjima da želi dijalog sa Iranom“, dodaje se u saopštenju i dodaje da je Rusija „u potpunosti solidarna sa iranskim narodom i vladom“.\nAmerički predsednik Donald Tramp, koji optužuje Iran da želi da napravi nuklearno oružje i da je „sponzor terorizma“, potpisao je u ponedeljak uveče ukaz koji bi trebalo da spreči „vrhovnog vođu, njegov tim i druge iz njegovog bliskog okruženja da pristupe osnovnim finansijskim sredstvima“.\nTramp je rekao da su sankcije usledile posle „niza agresivnih postupaka iranskog režima poslednjih nedelja, među kojima je i obaranje američke bespilotne letelice“.\nIran, Rusija, SAD, Sankcije


Objavljeno: 14:42, 15. Oktobra 2013.\nBANJALUKA, U Banjaluci je danas zvanično počela sezona grijanja, a iz banjalučkog preduzeća “Toplana” poručuju da će Banjalučani predstojeće zime imati sigurno grijanje.\nDirektor banjalučke “Toplane” Mićo Milovanović istakao je da ovo preduzeće na zalihama ima 5.000 tona mazuta, što Banjalučanima garantuje sigurno grijanje predstojeće zime.\n“Poskupljenja grijanja za sada neće biti, ali sadašnja cijena je neisplativa, jer je teško održiva razlika između troškova i prodaje”, rekao je Milovanović novinarima tokom svečanosti povodom početka nove sezone grijanja.\n“Ovo je druga godina otkako je grad Banjaluka većinski vlasnik `Toplane`. Nijednu sezonu grijanja ne bi mogli pripremiti bez pomoći gradske vlasti, a ta pomoć je ove godine bila najizraženija”, naveo je Milovanović.\nPrema njegovim riječima, osnovni kapital “Toplane” povećan je za 50 odsto, izvršena je dokapitalizacija, a učešće grada u osnovnom kapitalu povećano je sa 65 na 77 odsto.\n“Preduzeli smo niz mjera na zamjeni energenta, kao i na gradnji rejonskih kotlovnica. Naša oprema je stara više od 40 godina, a za više od 90 odsto distributivne mreže vijek upotrebe prošao je prije 20 godina”, rekao je Milovanović.\nOn je dodao da je banjalučka “Toplana” jedina u Republici Srpskoj i okruženju koja je sa grijanjem počela 1. oktobra.\n“Ovu sezonu počinjemo sa najpouzdanijim izvorom za snabdijevanje – mazutom. To je garancija da će u Banjaluci biti toplo i naši potrošači ne treba da brinu o tome”, poručio je Milovanović.\nGradonačelnik Banjaluke Slobodan Gavranović rekao je da je grad prošle godine u “Toplanu” uložio 27 miliona KM, a da je ove godine 10 miliona izdvojeno za dokapitalizaciju preduzeća.\n“Najvažnije pitanje je kuda ide `Toplana`, ako znamo da je mreža stara više od 40 godina. Do sada smo uspjeli da rekonstruišemo samo jednu dionicu vrelovoda, od `Toplane` do Hotela `Bosna`, u šta je uloženo 15 miliona KM”, naglasio je Gavranović.


OTVORENA TURISTI ČKA SEZONA NA KOPAONIKU: Ovoga leta oko 30.000 gostiju - Nira Press\nPočetna » OTVORENA TURISTI\nPored aktivnog odmora i sadržaja koje Kopaonik nudi, cene smeštaja u hotelima i apartmanima MK mauntin rizorta, niže su za 50 odsto u proseku u odnosu na zimski period\nPočetkom jula, svečano je otvorena letnja sezona na Kopaoniku u organizaciji kompanije MK mauntin rizort (Mountain Resort). U promociju aktivnog odmora „Kopaonik Open Summer Tour“ uključena su i JP Skijališta Srbije. Ovoga leta gostima će biti ponuđeno da sami kreiraju svoj aktivan odmor u prirodi, odabirom nekih od brojnih adrenalinskih i zabavnih aktivnosti – paraglajding, pešačke ture, vožnja četvorotočkašima po neuređenim stazama, vožnja žičarom, planinski biciklizam, jahanje konja kao i sadržaji zabavnog parka – zip line, bob na šinama i tjubing, uz brojne popuste i pogodnosti.\nDirektor MK Mauntain Resorta na Kopaoniku Nikola Avram očekuje da će tokom leta u tom kompleksu biti ostvareno 30.000 noćenja a za goste, pored aktivnog odmora i sadržaja koje ta planina nudi, smeštaj po cenama nižim za 50 odsto u proseku u odnosu na zimski period.\n– Naša ulaganja su u ovom trenutku maksimalno orijentisana na letnju sezonu na Kopaoniku, u tome vidimo najveći potencijal i nastojaćemo da kroz nekoliko godina, zajedno sa našim partnerima iz Skijališta Srbije, razvijemo koncept evropskih planinskih centara koji već uveliko preferiraju letnju ponudu i sadržaje, kaže Avram.